title: Pytheas

text: Pytheas (; n. 380–310 eaa.) oli kreikkalainen kauppias, maantieteilijä ja tutkimusmatkailija, joka oli kotoisin kreikkalaisesta siirtokuntakaupungista Massiliasta (nyk. Marseille). Noin vuonna 325 eaa. hän teki tutkimusmatkan Luoteis-Eurooppaan. Hän todennäköisesti kävi useilla alueilla Isossa-Britanniassa ja purjehti sen ympäri. Pytheas kirjoitti varhaisimmat kirjallisuudessa säilyneet maininnat keskiyön auringosta ja pohjoisista jäätyneistä meristä sekä myös ensimmäiset kirjalliset maininnat, joiden tiedetään varmuudella tarkoittavan revontulia. Mahdollisesti hän oli myös ensimmäinen Välimeren maista kotoisin ollut tarkkailija, joka erotti toisistaan kelttiläiset ja germaaniset heimot.


title: Pytheas

text: Pytheas kertoi matkoistaan teoksessaan "Valtamerestä" (Περὶ τοῦ Ὠκεανοῦ). Siitä on säilynyt vain katkelmia lainauksina myöhempien kirjailijoiden teoksissa. Näitä ovat esimerkiksi Strabon ja Plinius, joka tosin ei koskaan ollut lukenut Pytheaan omia teoksia. Ainoat nimeltä tunnetut antiikin kirjoittajat, joiden tiedetään niitä lukeneen, olivat Dikaiarkhos, Timaios, Eratosthenes, Krates, Hipparkhos, Polybios, Artemidoros Efesoslainen ja Poseidonios. Polybios ja Strabon syyttivät Pytheasta täysin kuvitteellisen matkakertomuksen kirjoittamisesta, jota ei mitenkään olisi voitu toteuttaa. Maantieteellisesti Pytheaan kertomus on kuitenkin täysin uskottava. Pytheaan arvio Ison-Britannian saaren ympärysmitasta poikkeaa nykyisistä mittaustuloksista vain 2,5 prosenttia, ja hän pystyi jo määrittämään leveysasteen aurinkokellon eli gnoomin varjon pituuden perusteella.


title: Pytheas

text: Pytheas havaitsi myös yhteyden vuorovesien ja kuun vaiheiden välillä. Hän tutki vuorovesiä Pohjois-Espanjan rannikolla tai Cornwallin pohjoispuolella ja mahdollisesti oivalsi, että ne olivat kuun aiheuttamia. Plinius vanhempi mainitsi tämän laskeneen vuoroveden kokonaisvaihteluksi 80 kyynärää eli 35,5 metriä. Pytheas laittoi syyn kuun kasvamisen ja kuun pienenemisen piikkiin. Tämän mainitsi myös Poseidonios, joskin vasta lähes kaksituhatta vuotta myöhemmin Isaac Newton pystyi selittämään vaikutussuhteen tarkemmin.


title: Pytheas

text: Pytheas ei ollut ensimmäinen, joka purjehti Välimereltä Pohjanmeren alueelle ja Britannian ympäri. Gallian ja Britannian välillä oli vanhastaan käyty kauppaa; kalastajat ja muutkin matkustivat Orkneysaarille, Norjaan tai Shetlantiin. Kreikkaankin oli jo kauan tuotu eräitä kauppatavaroita Keski- ja Pohjois-Euroopasta, etenkin tinaa Britanniasta ja meripihkaa Itämeren rannikolta, tosin monien välikäsien kautta. Kauppareitit olivat olleet varhemmin foinikialaisten, myöhemmin karthagolaisten hallinnassa. Roomalaisen Aveniuksen teoksissa on myös maininta retkestä, jonka kreikkalaiset olisivat tehneet alueelle ilmeisesti jo 500-luvulla eaa.


title: Pytheas

text: Pytheaan matkareittiä ei tunneta varmuudella. On arveltu, että hän olisi kulkenut Massiliasta (Marseille) Bordeaux’n, Nantesin, Cornwallin länsikärjen (Land’s End), Plymouthin, Mansaaren ja Orkneysaarten kautta Islantiin ja palannut Britannian itärannikkoa pitkin Helgolandiin ja sieltä maateitse Massiliaan. Koska karthagolaiset olivat sulkeneet Gibraltarin salmen ulkomaisilta merenkulkijoilta, hän joko kulki maateitse Massiliasta Garonnen tai Loiren suulle tai toisen teorian mukaan purjehti alkumatkalla vain öisin tai käytti hyväkseen sulun tilapäistä avautumista.


title: Pytheas

text: Cornwall oli erityisen tärkeä matkakohde, koska se oli tinan tärkein tuotantoalue. Pytheas teki siellä havaintoja tinan tuotannosta ja käsittelystä. Purjehtiessaan Britannian ympäri hän havaitsi vuoroveden oleva siellä erityisen korkea. Hän merkitsi muistiin saaresta paikallisesti käytetyn nimen "Pretannike", jonka Diodorus myöhemmin muunsi muotoon "Pretannia". Tämä tukee teorioita, joiden mukaan Cornwallin asukkaat olisivat käyttäneet itsestään nimitystä "Pretani" tai "Priteni" ("maalatut" tai "tatuoidut" ihmiset), minkä termin roomalaiset myöhemmin käänsivät muotoon piktit. Pytheas käytti Britteinsaarista nimitystä "Pretanien saaret".


title: Pytheas

text: Pytheas kävi myös kuuden päivän merimatkan päässä Britanniasta pohjoiseen sijaitsevalla saarella, josta hän käytti nimitystä Thule. On ajateltu että kyseessä olisi ollut Islanti tai Grönlanti, jotka sittemmin olisi hylätty, mutta jotkut historioitsijat ovat myös arvelleet Thulen saaren olevan Shetlanti, Norjan rannikko, Färsaaret tai jopa Saarenmaa. Pytheaan mukaan Thule oli maanviljelysmaa, joka tuotti hunajaa. Sen asukkaat söivät hedelmiä ja joivat maitoa ja valmistivat juomaa myös viljanjyvistä ja hunajasta. Toisin kuin eteläeurooppalaisilla, heillä oli riihiä ja he puivat viljansa niissä eivätkä ulkona. Thulelaiset harjoittivat myös sekataloutta sillä heillä oli vähäisissä määrin karjaa ja satoa saatiin myös metsästä.


title: Pytheas

text: Pytheas mainitsee myös, että hänelle näytettiin jatkuvasti paikkaa, jonne aurinko lepää, ja että Thulessa yö oli vain kahden tai kolmen tunnin pituinen. Hän väitti myös nähneensä jäätyneen meren jatkettuaan sieltä vielä päivän matkan pohjoiseen. Siellä hänen mukaansa "maata ei varsinaisesti ole, ei myöskään merta eikä ilmaa, vaan ainoastaan jonkinlainen niiden seos, ”meren keuhkot”, jossa maan, veden ja kaiken muun sanotaan yhtyvän niin, ettei siinä voi sen enempää kävellä kuin purjehtiakaan." Tämä viittaa todennäköisesti ahtojäihin, mutta koska Thulen sijaintia ei varmuudella tunneta, kysymys saattaa olla myös Alankomaiden soisista rannikkoalueista, jotka niin ikään olivat kreikkalaisille entuudestaan täysin tuntemattomia.


title: Pytheas

text: Tutustuttuaan Britanniaan Pytheas matkusti Pohjanmeren mantereenpuoleiselle rannikolle. Hän kävi myös saaressa, josta saatiin meripihkaa. Saari on saattanut olla Helgoland, Tanskan Själland tai sijaita jopa nykyisen Gdańskin tienoilla, sillä Itämeren kaakkoisrannalta tiedetään noihin aikoihin saadun eniten meripihkaa. Plinius Vanhempi kuvaa Pytheaan kutsuneen saarta nimellä Abalus, joka sijaitsee yhden laivapäivän päässä gutonien germaaniheimosta. Diodoros Sisilialainen puolestaan mainitsee saaren nimeksi Basilia, joka sijaitsee suoraan Gallian takaisen Skyytian pohjoispuolella.


title: Pytheas

text: Thulen lähelle Plinius kuvaa myös muita saaria, kuten Scandia, Dumna, Bergi sekä suunnattoman suuri Berrice eli Balcia, josta tavallisesti matkataan Thuleen. Balcia on kolmen laivapäivän päässä Skyytian rannikolta. Scandian hän asettaa lähelle Kimbrien niemeä.


title: Pytheas

text: Pytheas palasi Massiliaan mahdollisesti samaa reittiä kuin oli tullut tai mahdollisesti maateitse Reinin ja Rhônen varsia myöten. Paluumatkasta on esittänyt tosin vaihtoehtoisen version Viron entinen presidentti Lennart Meri kirjassaan "Hopeanvalkea". Hän spekuloi Pytheaan palanneen Euroopan ympäri Vienan- ja Donjoen vartta pitkin jatkaen sieltä Mustallemerelle.


title: Pytheas

text: Hispanialainen maantieteilijä Pomponius Mela kuvasi pohjoisia oloja lainaten paljon Pytheaan tekstejä. Pomponius kertoo näissä Thulen sijaitsevan Skyytianmerellä vastapäätä belcae-heimon rantaa. Albin toisella puolen on hänen mukaansa suuri Codanusinlahti, jossa sijaitsee hedelmällinen, teutonien hallitsema Codanovian saari. Aivan meren alapuolella on Germania ja sen vierellä laaja Sarmatia. Sarmatiaan kuuluu belcae-heimo.


title: Pytheas

text: Vaikka Pytheaan teos "Valtamerestä" (Περί του Ωκεανού) ei ole säilynyt, on selvää, että se on ollut useille myöhemmille kirjoittajille keskeinen tai jopa ainoa lähde. Häneen ovat viitanneet ainakin tähtitieteilijä Geminos Rhodoslainen, joka mainitsi "kuvauksen valtamerestä", sekä Marcianus, Diodoros Sisilialainen ja Plinius.


title: Tanskan historia

text: Tanskassa on ollut pysyvää asutusta 11 000-luvulta eaa. alkaen. Maataloudesta tuli tärkeä elinkeino 3000-luvulla eaa. Tanskan valtakunta muodostui viikinkiajan kuluessa. 1400-luvulla Tanska ja Norja yhdistyivät. Tanska oli pitkään Pohjois-Euroopan voimakkain valtio, mutta menetti 1600-luvulla asemansa Ruotsille. Tanskan ja Ruotsin viimeinen sota käytiin vuonna 1812, jolloin Tanska menetti Norjan. 1900-luvun alussa Tanska noudatti puolueettomuuspolitiikkaa, mutta joutui vuosina 1940–1945 Saksan miehittämäksi. Nykyisin Tanska on pohjoismaisen mallin mukainen hyvinvointivaltio sekä Naton ja EU:n jäsen.


title: Tanskan historia

text: Tanskan alueella on ollut yhtenäinen asutus jo kivikaudelta lähtien. Ensimmäiset jääkauden jälkeiset merkit pysyvästä asutuksesta on ajoitettu noin vuoden 12 000 eaa. tienoille, ja maanviljelys yleistyi noin 3000 eaa. Myöhäiseltä kivikaudelta, noin 4000 eaa. on säilynyt monia esineitä, hautalöytöjä ja taidokkaita saviastioita. Esihistoriallisella ajalla samaan kulttuuripiiriin kuuluivat nykyisen Tanskan lisäksi myös Slesvig ja Skåne.


title: Tanskan historia

text: Tanska nousi pronssikaudella merkittävään asemaan Pohjois- ja Keski-Euroopan välisessä kaupassa. Todisteena tästä ovat tältä ajalta (1800–500 eaa.) peräisin olevat runsaat arkeologiset löydöt. Pronssikaudella Tanskassa kukoisti kulttuuri, joka hautasi vainajia arvoesineiden kanssa mahtaviin hautakumpuihin. Tanskasta on löydetty runsaasti pronssikautisia hautoja, jotka kertovat yhteisöstä, joka oli jakautunut eri yhteiskuntaluokkiin.


title: Tanskan historia

text: Esiroomalaisella rautakaudella yhteydet etelään ja kelttiheimoihin tiivistyivät. Monenlaisten löytöjen perusteella Tanskalla oli myös yhteyksiä Rooman valtakuntaan. Rautakaudelta ovat lisäksi peräisin kuuluisat soihin uhratut ruumiit, kuten Tollundin mies.


title: Tanskan historia

text: Muinaisenglantilaiset runoelmat Widsith ja Beowulf ovat varhaisimpia kirjallisia lähteitä, joissa kuvataan myöhäisrautakautisen Tanskan elämää ja kulttuuria.


title: Tanskan historia

text: Viikinkiaika tarkoittaa noin vuosia 800–1050. Suuri osa viikingeistä oli lähtöisin Tanskan alueelta. Tanskalaiset viikingit suuntasivat ryöstöretkensä ennen kaikkea Englantiin ja Ranskaan. Tanskalaiset viikingit pitivät 800–900-luvuilla Englannissa hallussaan laajaa aluetta, jota kutsuttiin nimellä Danelagen.


title: Tanskan historia

text: Kuningas Harald Sinihammas kastettiin vuonna 965, mikä vakiinnutti kristinuskon aseman Tanskassa. Hänen poikansa Sven Haaraparta valloitti Englannin. Knuut Suuren kuoleman jälkeen vuonna 1035 Englanti irtaantui Tanskan otteesta.


title: Tanskan historia

text: Tanskan kirkko itsenäistyi saksalaisesta Hampuri-Bremenin arkkihiippakunnasta, kun Lundin arkkipiispanistuin perustettiin vuonna 1104. Tanskassa oli 1100-luvulla monia sisällissotia. Valdemar I yhdisti kuningaskunnan piispa Absalonin kanssa. Hänen hallintoaikanaan Kööpenhaminasta tuli tärkeä kauppapaikka. Tanskasta tuli hetkellisesti Itämeren suurvalta. Valdemar ja hänen seuraajansa tekivät useita ristiretkiä varsinkin nykyisen Viron alueelle, jossa legendan mukaan Dannebrog putosi alas taivaasta taistelussa vuonna 1219. Tanskan mahti romahti 1220-luvulla.


title: Tanskan historia

text: Kuningatar Margareeta I meni naimisiin Norjan kuningas Haakon VI:n kanssa yhdistääkseen kaksi kuningaskuntaa. Hänen elinaikanaan pohjoismaat yhdistyivät virallisesti Kalmarin unioniksi vuonna 1397. Margareetan kuoltua vuonna 1412, hallitsijaksi tuli siihen asti nimellisesti hallinnut Eerik Pommerilainen, jonka aikana unioni hajosi sisäisiin erimielisyyksiin. Unioni hajosi lopullisesti Kristian II:n surmattua Sten Sturen kannattajia Tukholman verilöylyssä.


title: Tanskan historia

text: Ruotsin erosi unionista lopullisesti vuonna 1521 Kustaa Vaasan johdolla. Norja pysyi unionin jäsenenä ja oli 1500-luvulta lähtien suorassa alissuhteessa Tanskaan.


title: Tanskan historia

text: Uskonpuhdistus alkoi Tanskassa vuonna 1536. Fredrik I:n kuoltua katoliset piispat ottivat vallan maassa ja kielsivät Kristian III:n valinnan kuninkaaksi, koska hän oli reformaation kannattaja. Lyypekin pormestari ja useat aateliset vastustivat jyrkästi piispoja, mikä johti kirkon omaisuuden takavarikkoon ja papiston käännyttämiseen luterilaisuuteen.


title: Tanskan historia

text: Tanska oli suhteellisen voimakas 1500- ja 1600-luvuilla. Sen talous hyötyi kahdeksankymmenvuotisesta sodasta, koska Alankomaista saapui paljon ammattitaitoisia pakolaisia. Tanska kuului kolmikymmenvuotisen sodan häviäjiin, koska Kristian IV arvioi väärin voimansa hyökätessään Saksaan. Ruotsi hyökkäsi vuonna 1643 Lennart Torstenssonin johdolla Tanskaan, mikä johti Tanskan kannalta epäedulliseen Brömsebron rauhaan. Siinä Tanska joutui luovuttamaan Ruotsille Jämtlandin, Härjedalenin, Hallandin, Gotlannin ja Saarenmaan. Vuonna 1658 Tanska kävi toisen tappiollisen sodan Ruotsia vastaan. Roskilden rauhan tuloksena Tanska luovutti Ruotsille Skånen, Blekingen, Bornholmin saaren sekä Bohusin ja Trondheimin läänit. Tämän jälkeen käytiin vielä sota, jossa Ruotsi yritti valloittaa Tanskan kokonaan, mutta tämä hanke epäonnistui. Vuonna 1660 Kööpenhaminassa solmitussa rauhansopimuksessa Tanska sai takaisin Trondheimin läänin ja Bornholmin saaren.


title: Tanskan historia

text: Fredrik III pakotti aateliset luopumaan verovapaudestaan ja vakiinnutti kuninkaan valtaa.


title: Tanskan historia

text: Tanska valloitti 1600-luvulla myös siirtomaita. Niitä olivat Tanskan Länsi-Intia, joka käsitti nykyiset Yhdysvaltain Neitsytsaaret vuosina 1671–1917, sekä Tranquebar Intiassa 1620–1845. Myös Grönlanti oli siirtomaan asemassa vuoteen 1953 saakka, jolloin se muutettiin Tanskan maakunnaksi.


title: Tanskan historia

text: Maaorjuus lakkautettiin vuonna 1788, mikä teki talonpojista maanomistajia. Samoihin aikoihin valistusajattelu ja nationalismi alkoivat kasvattaa suosiotaan. Tanskalla oli 1600-luvulta alkaen useita siirtokuntia Euroopan ulkopuolella. Grönlanti ja Islanti sijaitsivat Pohjois-Atlantilla. Trankebarin siirtokunta perustettiin Intian etelärannikolle vuonna 1620 ja Karibianmerellä oli kolme siirtokuntaa. Afrikan länsirannikolta otettiin orjia.


title: Tanskan historia

text: Napoleonin sotien kustannukset näännyttivät Tanskan ennestään hyvän talouden. Brittien laivasto hyökkäsi Kööpenhaminaan vuonna 1801. Kilpailu merten herruudesta kiihtyi, ja vuonna 1807 britit takavarikoivat Tanskan laivaston itselleen, mikä johti Tanskan liittoutumiseen Ranskan kanssa ja liittymiseen sotaan Ruotsia vastaan. Vuoteen 1813 mennessä Tanskan valtion kassa oli kuitenkin tyhjentynyt ja kuningas Fredrik VI antautui briteille ja ruotsalaisille vuonna 1814. Samana vuonna solmittiin Kielin rauha, jonka seurauksena Norja siirtyi Ruotsille ja Tanskalle luvattiin Pommerin alue.


title: Tanskan historia

text: Tanska joutui 1800-luvun puolimaissa kaksi kertaa sotaan saksalaisten naapurimaidensa kanssa. Ensimmäinen Saksan–Tanskan sota vuosina 1848–1851 alkoi, kun Tanskalle kuuluneiden Schleswigin ja Holsteinin herttuakuntien saksalaisväestö nousi kapinaan. Preussi tuli heidän avukseen. Sota jatkui pari vuotta, kunnes saksalaisten oli joulukuussa 1850 luovutettava Venäjän painostuksen vuoksi. Toinen Saksan–Tanskan sota syttyi kymmenisen vuotta myöhemmin vuonna 1864. Sota alkoi Preussin ja Itävallan hyökkäyksellä. Saksalaiset voittivat noin viiden kuukauden taistelujen jälkeen. Tanska joutui luovuttamaan voittajille Schleswig-Holsteinin, joka myöhemmin liitettiin Saksan keisarikuntaan.


title: Tanskan historia

text: Tanskasta tuli perustuslaillinen monarkia 5. kesäkuuta 1849. Naiset saivat äänioikeuden vuonna 1915. Tanska oli puolueeton ensimmäisessä maailmansodassa.


title: Tanskan historia

text: Tanska julistautui puolueettomaksi toisen maailmansodan alkaessa, mutta Saksa miehitti sen hyökkäämättömyyssopimuksesta huolimatta 9. huhtikuuta 1940 operaatio Weserübungissa. Islanti julistautui itsenäiseksi vuonna 1944. Vuonna 1948 Tanska myönsi autonomian Färsaarille. Tanskasta tuli Yhdistyneiden kansakuntien jäsen vuonna 1945 ja Naton jäsen vuonna 1949. Vuonna 1959 Tanska liittyi Euroopan vapaakauppa-alueeseen ja vuonna 1973 kansanäänestyksen jälkeen EEC:hen. Mutta eurovaluutta torjuttiin kansanäänestyksessä vuonna 2000.


title: Tanskan historia

text: 2. maailmansodan päättymisestä 1960-luvun loppuun kansantalouden kehitys oli suotuisaa ja väestö kaupungistui, mutta 1970-luvulla valuuttapolitiikka ja öljykriisi aiheuttivat talouden alamäkeä, ja 1980-luvun alussa työttömyys nousi yli kymmeneen prosenttiin ja valtionvelka 70 prosenttiin bruttokansantuotteesta. Vuonna 1982 Poul Schlüteristä tuli ensimmäinen konservatiivinen pääministeri sataan vuoteen. Hän erosi 1993 tamilipakolaisiin liittyvän skandaalin vuoksi ja tilalle nousi sosiaalidemokraatti Poul Nyrup Rasmussen. Vuoden 2001 vaalit voitti konservatiivien ja liberaalien vaaliliitto johdossaan Anders Fogh Rasmussen, ja oikeistopopulistinen Tanskan kansanpuolue sai 22 paikkaa. Maahanmuutto oli yksi Rasmussenin vaaliteemoista. Rasmussen menestyi myös 2005 ja 2007 vaaleissa. 2009 hän siirtyi NATOn johtotehtäviin ja tilalle nousi Lars Lokke Rasmussen.


title: Tanskan historia

text: Vuodesta 2001 Tanska on osallistunut sotatoimiin Afganistanin sodassa 400 sotilaan voimin. Vuonna 2003 Tanska oli mukana hyökkäämässä Irakiin. Se veti joukkonsa pois vuonna 2007.


title: Tanskan historia

text: Vuonna 2006 tanskalainen sanomalehti Jyllands-Posten julkaisi profeetta Muhammadista pilapiirroksen, joka herätti voimakkaita tunteita islamilaisissa maissa.


title: Tanskan historia

text: Vasemmistoblokki voitti vuoden 2011 kansankäräjävaalit, minkä seurauksena Helle Thorning-Schmidtistä tuli pääministeri. Hän on ensimmäinen naispääministeri Tanskan historiassa. Vuosien 2008-2009 taloustaantuman jälkeen talouskasvu on ollut hitaampaa kuin muualla Pohjoismaissa, syynä eurokriisi ja työn tuottavuuden hidas kasvu korkeista palkoista johtuen. Työllisyystilanne on tosin parempi kuin Euroopassa keskimäärin, ja velkaa suhteellisen vähän.


title: Svean hovioikeus

text: Svean hovioikeus () on Ruotsin vanhin ja suurin hovioikeus. Sen perusti vuonna 1614 Ruotsin kuningas Kustaa II Adolf. Suomi kuului hovioikeuden tuomiopiiriin kunnes Suomeen perustettiin oma hovioikeus, Turun hovioikeus, vuonna 1623.


title: Svean hovioikeus

text: Tuomioistuin on sijainnut vuodesta 1753 lähtien Tukholman Riddarholmenilla Wrangelin palatsissa. Sillä on toimitiloja myös läheisissä Hessensteinin ja Schering Rosenhanen palatseissa. Svean hovioikeuden tuomiopiiri kattaa Tukholman, Uppsalan, Södermanlandin, Gotlannin, Västmanlandin ja Taalainmaan läänit.


title: Svean hovioikeus

text: Hovioikeuden presidentti on ollut vuodesta 2008 Fredrik Wersäll. Vuosittain hovioikeuteen saapuu 10 000 juttua.


title: Svean hovioikeus

text: Svean hovioikeuden presidentit perustamisvuodesta 1614 lähtien:


title: Kaita

text: Kaita voi tarkoittaa seuraavia:


title: Kivimo (täsmennyssivu)

text: Kivimo voi tarkoittaa seuraavia asioita:


title: Oi, muistatkos...

text: Oi, muistatkos... on Jorma Nortimon ohjaama suomalainen elokuva vuodelta 1954. Se on rillumarei-tyyppinen farssi, jossa pieneen Kitkakosken kylään kaavaillaan vesivoimalaitosta. Rakennusväen saapuminen saa paikkakunnalla aikaan kuohuntaa.


title: Oi, muistatkos...

text: Elokuva kuvattiin harvinaisen nopeasti, kahdessa viikossa. Yritys päästä osalliseksi rillumarei-elokuvien suosiosta ja tuotosta ei Suomi-Filmille onnistunut, eikä yhtiö jatkanut lajin parissa. Elokuvan aloitusmusiikkina on kansanlaulu "Emma" ja päähenkilönä työmaaruokalan pitäjä Emma (Emmi Jurkka).


title: Oi, muistatkos...

text: Elokuvan ensi-ilta oli 29. lokakuuta 1954 useissa kaupungeissa Helsingin ulkopuolella.


title: Oi, muistatkos...

text: Kriitikkojen arvio elokuvasta oli aikoinaan viileä, kuten useimman aikakauden suomalaisen viihde-elokuvan kohdalla. Myöhemmässä kritiikissä todetaan, että musiikkifarssi oli vastaisku kilpailijan menestyneille rillumareielokuville mutta jäi ainoaksi laatuaan. Sisältöä on koottu niin kauan että riittävästi aineistoa elokuvaksi on koossa. Ainoaksi tyhjänpäiväisyyden piristeeksi kritiikissä nähdään Hannes Häyrinen kovaäänisenä renkinä.


title: Padankoski

text: Padankoski on Pälkäneen (vuoteen 2006 asti Luopioisten) kylä, joka sijaitsee Kukkiajärven rannalla, Kyynärön ja Kuohijoen kylien välissä. Harvaan asutulla Padankoskella on noin 80 vakituista asukasta, mutta kesällä väkeä on puolet enemmän. Palveluina Padankoskella toimii kauppa-auto, kirjastoauto sekä kesäisin Kotakahvio. Muut palvelut ovat tarjolla Rautajärvellä, jonne on matkaa noin 10 kilometriä.


title: Padankoski

text: Padankoskella oli Luopioisten kunnan toiseksi vanhin kansakoulu, joka lakkautettiin vuonna 1966. Koulurakennus toimi kyläläisten kokoontumispaikkana, kunnes kunta myi sen 1990-luvun lopulla. Padankosken kyläyhdistys ry rakensi EU-hankerahoituksen turvin kodan kylän uudeksi kokoontumispaikaksi 2000-luvun alussa.


title: Padankoski

text: Padankoski-niminen postitoimipaikka (postipysäkki) perustettiin 1. heinäkuuta 1912 ja lakkautettiin 1. tammikuuta 1981. Nykyisin Padankosken postiosoite on 36930 Kyynärö.


title: Kerttulan koulu

text: Kerttulan koulu on raisiolainen 1.–6. luokkien peruskoulu. Koulussa opiskelee noin 220 oppilasta.


title: Kerttulan koulu

text: Kerttulan koulu vihittiin alun perin käyttöön 9. elokuuta 1931. Koulua laajennettiin vuosina 1961 ja 1994 ja peruskunnostettu 1990- ja 2010-luvuilla.


title: Kerttulan koulu

text: Kouluun kuuluu yksi rakennus. Vanhempi, keltainen ja kolmikerroksinen koulu sisältää tietokoneluokan, musiikinluokan, kieliluokan sekä neljä muuta luokkaa. Valkoinen, uudempi koulu sisältää käsityöluokat, "heurekan" eli toisen tietokoneluokan, ruokalan sekä monta luokkahuonetta. Kerttulassa opiskelleet siirtyvät 7.–9. luokille Vaisaaren kouluun.


title: Stationary Traveller

text: Stationary Traveller on brittiläisen Camel-yhtyeen vuonna 1984 julkaistu albumi.


title: Yutaka Niida

text: Yutaka Niida (新井田豊; s. 2. lokakuuta 1978 Yokohama, Kanagawa, Japani) on entinen korsisarjan (46,7 kg eli 105 lb) nyrkkeilijä. Hän oli WBA-liiton korsisarjan mestari vuodesta 2004 vuoteen 2008.


title: Yutaka Niida

text: Niida saavutti WBA:n korsisarjan mestaruuden 25. elokuuta 2001 voitettuaan Chana Porpaoinin pistein. Vain kaksi kuukautta myöhemmin Niida luopui tittelistään, koska oli menettänyt mielenkiinnon nyrkkeilyyn. Hän palasi kaksi vuotta myöhemmin ja otteli tittelistä mutta hävisi Noel Arambuletille. Hän otteli uudelleen Arambuletia vastaan heinäkuussa 2004 ja voitti tällä kertaa ottelun tuomariäänin Arambuletin painaessa ½ paunaa yli sallitun rajan.


title: Yutaka Niida

text: Niida puolusti mestaruutta menestyksekkäästi kahdeksan kertaa, ja ottelussa 1. maaliskuuta 2008 hän voitti Jose Luis Varelan tyrmäyksellä 6. erässä. Niida menetti WBA:n tunnustaman mestaruuden 15 syyskuuta 2008 kärsittyään tappion teknisellä tyrmäyksellä tuolloin voittamattomalle Román Gonzálezille. Pian tämän jälkeen Niida lopetti nyrkkeilyn.


title: Suurmestari

text: Suurmestari voi tarkoittaa ainakin seuraavia:


title: UCI Continental Circuits

text: UCI Continental Circuits on kansainvälisen pyöräilyliiton, UCI:n, järjestämä pyöräilykilpailujen sarja. Erillisiä kilpailusarjoja on yhteensä viisi, joista kukin edustaa yhtä maanosaa: Aasiaa, Afrikkaa, Amerikkaa, Eurooppaa ja Oseaniaa. Sarjat sijoittuvat ammattilaispyöräilyn huippua edustavaa UCI ProTour -sarjaa edeltävälle tasolle.


title: UCI Continental Circuits

text: Sarjan Euroopan kiertue koostuu lähes 350 kilpailusta, jotka vaihtelevat aika-ajoista yhden päivän kilpailuihin ja useiden päivien mittaisiin etappikilpailuihin. Sarja järjestettiin ensimmäisen kerran kaudella 2004–2005, jolloin sen voitti brasilialainen Murilo Fischer. Seuraavana vuonna voittajaksi nousi Belgian Niko Eeckhout ja kaudella 2006–2007 Italian Alessandro Bertolini.


title: Takahiro Aō

text: Takahiro Aō (, s. 6. huhtikuuta 1984 Ichihara, Chiban prefektuuri) on japanilainen ammattinyrkkeilijä, joka ottelee höyhensarjassa. Hän oli Japanin höyhensarjan mestari lyhyen aikaa vuonna 2007 puolustaen mestaruutta kolmesti.


title: Takahiro Aō

text: Aō siirtyi ammattilaiseksi syyskuussa 2003 Kōrakuen Hallissa, Tokiossa. Debyyttiottelussaan hän kukisti toisen japanilaisen nyrkkeilijän, Hiroshi Kashiharan toisen erän tyrmäyksellä.


title: Takahiro Aō

text: Kolmentoista voittamattoman ottelun jälkeen Aō voitti Kōji Umetsun Japanin höyhensarjan titteliottelussa marraskuussa 2007.


title: Takahiro Aō

text: Aō pääsi huhtikuussa 2008 ottelemaan Hiroyuki Enokia vastaan karsintaottelussa WBA liiton seuraavasta haastajasta mutta otteli ratkaisemattoman. Lokakuussa 2008 Aō pääsi WBC liiton titteliotteluun jossa kuitenkin hävisi Oscar Lariosille.


title: Takahiro Aō

text: Aō nousi kehään vuoden 2009 maaliskuussa. Ottelussa hän voitti Oscar Lariosin nousten näin WBC liiton mestariksi.


title: Takahiro Aō

text: Aō menetti mestaruuden ensimmäisessä puolustusottelussa Elio Rojasille häviten 12 eräisen ottelun kaikin tuomariäänin.


title: Takahiro Aō

text: Aō tuli ylemmän höyhensarjan WBC liiton mestariksi vuonna 2010 voittaen Vitali Tajbertin kaikin tuomariäänin 12 eräisen ottelun päätteeksi. Mestaruutta Aō puolusti voitokkaasti Humberto Mauro Gutierrezia, Denis Boschieroa ja Terdsak Kokietgymiä vastaan kunnes hävisi neljännessä puolustusottelussaan Gamaliel Diazille.


title: Takahiro Aō

text: Vuonna 2015 Aō otteli Raymundo Beltrania vastaan väliaikaisesta WBO liiton kevytsarjan mestaruudesta häviten ottelun toisen erän tyrmäyksellä. Tulokseksi merkittiin kuitenkin ei tulosta Beltranin oltua liian painava kevytsarjaan. Beltran kärähti myös dopingista ottelun jälkeen.


title: Takahiro Aō

text: Tämän jälkeen Aōn piti otella Gamaliel Diazia vastaan mutta ottelu peruuntui Aōn loukattua nilkkansa.


title: Äänekosken lukio

text: Äänekosken lukio on Äänekoskella toimiva lukio.


title: Äänekosken lukio

text: Äänekosken yhteiskoulu perustettiin 4-luokkaiseksi keskikouluksi vuonna 1931, vuonna 1940 keskikouluun lisättiin lukioluokat. Lukio eriytettiin keskikoulusta omaksi Äänekosken lukioksi vuonna 1973. Koulurakennukset ovat valmistuneet vuosina 1959, 1964, 1965 ja 1966. Koulu toimi 31. heinäkuuta 1973 asti yksityiskouluna ja sen toiminnasta vastasi Äänekosken yhteiskoulun kannatusyhdistys. Koulu-uudistuksen yhteydessä koulu siirtyi Äänekosken kaupungille.


title: Oppimispeli

text: Oppimispeli () tai opetuspeli on peli, jossa on oppisisältöä. Oppimispelin ensisijainen tarkoitus on saada pelaaja viihtymään pelin parissa ja tarjota opetus sellaisessa muodossa, jossa se on mahdollisimman huomaamatonta eikä siten häiritse pelaajan uppoutumista peliin.


title: Oppimispeli

text: Tunnettuja oppimispelejä ovat muun muassa "Mario is Missing" ja "Carmen Sandiego" -pelit, joissa opiskellaan maantietoa. Suomessa tehtiin 1980-luvun lopussa "Hup-peli", jonka tarkoitus oli opettaa päihteiden kohtuukäyttöä suomalaisnuorille. 1990-luvulla ala-asteella pelattiin joskus "Hurraa Henrietta!" -nimistä matematiikka-aiheista peliä.


title: Oppimispeli

text: Oppimispelit ovat viime aikoina nousseet lähes trendi-ilmiön asemaan, mikä selittää merkittävien pelitalojen kiinnostuksen niitä kohtaan. Rovio on ilmaissut mielenkiintonsa viedä lintuhahmonsa oppimispelin muodossa itään, jonne myös Samsung on suuntaamassa yhdessä Fingerprintin kanssa lapsille suunnatun Android-peliympäristönsä kanssa.


title: Rauhanmerkki

text: Rauhanmerkki on laajasti käytössä oleva rauhan symboli, joka esiintyy tavallisimmin sotaa vastustavassa kontekstissa rintanapeissa, julisteissa ja mielenosoituksissa.


title: Rauhanmerkki

text: Rauhanmerkin on suunnitellut englantilainen graafikko Gerald Holstom. Merkin taustalla ovat kansainvälisen lippuviestitysjärjestelmän kirjaimet N ja D, jotka tulevat sanoista "nuclear disarmament" (Ydinaseriisunta). Ensimmäisen kerran merkkiä käytettiin 4. toukokuuta 1958 Lontoossa. Merkki siirtyi ydinaseiden vastustajien symbolista rauhanliikkeen tunnukseksi Vietnamin sodan aikana 1960-luvun lopulla.


title: Rauhanmerkki

text: Suomalainen kansanedustaja Erkki Tuomioja on kantanut rauhanmerkkiä jo vuosikymmeniä aina julkisuudessa esiintyessään .


title: Josef Matula

text: Hermann Josef Matula on fiktiivinen roolihahmo saksalaisessa rikossarjassa "Kahden keikka" ("Ein Fall für Zwei"). 300 jakson mittaisessa sarjassa vuosina 1981–2013 Matulaa näyttelee saksalaisnäyttelijä Claus Theo Gärtner. Matula on yksityisetsivä, joka on toimissaan suoraviivainen mies. Hän pukeutuu nuorekkaasti ja ajaa Alfa Romeolla. Matula avustaa työssään asianajajaa, joka sarjan kuluessa vaihtuu, viimeisenä Markus Lessing.


title: Suomen Naisyhdistys

text: Suomen Naisyhdistys on suomalainen naisten yhteiskunnallista ja taloudellista aseman parantamista ajava aatteellinen yhdistys. Järjestö perustettiin Helsingissä vuonna 1884, ja se oli ensimmäinen naisasiaa ajanut järjestö Suomessa.


title: Suomen Naisyhdistys

text: Perustamisaikanaan yhdistys vaati naisille samoja poliittisia, sosiaalisia ja koulutuksellisia oikeuksia kuin mitä miehillä oli. Myöhemmin yhdistys on paneutunut erityisesti tasa-arvoon, perhe- ja työelämän haasteisiin sekä maanpuolustukseen. Tänä päivänä Suomen Naisyhdistyksen pyrkimys on yhdistää naiset toimimaan yhdessä tasa-arvon edistämiseksi. .


title: Suomen Naisyhdistys

text: Ensimmäinen Helsingin ulkopuolinen osasto perustettiin Kuopioon vuonna 1886 ja sen suomenkielinen sihteeri oli Minna Canth. Yhdistyksen nykyinen puheenjohtaja on Kukka Lehmusvirta. Yhdistys on Naisjärjestöjen keskusliiton perustajajäsen.


title: Suomen Naisyhdistys

text: Suomen Naisyhdistyksestä erosi kielipoliittisten erimielisyyksien vuoksi ryhmä, joka perusti 1892 Naisasialiitto Unionin. Nuorsuomalaiset jäsenet erosivat yhdistyksestä 1907 ja perustivat Suomalaisen Naisliiton. Suomen Naisyhdistys oli 1911 perustamassa Naisjärjestöjen Keskusliittoa. Vilkkainta Suomen Naisyhdistyksen toiminta oli 1900-luvun alussa, jolloin sillä oli 35 paikallisyhdistystä eri puolella Suomea. Jäseniä on ollut enimmillään 1 388 henkeä.


title: Brain Gym -aivojumppa

text: Brain Gym -aivojumppa on liikuntahoito, jonka tarkoituksena on tehostaa aivojen toimintaa sekä kehon ja aivojen välistä yhteistyötä erilaisissa tehtävissä. Brain Gym on kehittäjänsä Paul Dennisonin ja hänen vaimonsa Gail Dennisonin omistama tavaramerkki sekä soveltavan kinesiologian piiriin kuuluvan oppimiskinesiologian (engl. "educational kinesiology"/"Edu-K") tunnetuin menetelmä. Liikkeiden tekemisen lisäksi Brain Gym -aivojumpalle on ominaista veden juominen.


title: Brain Gym -aivojumppa

text: Brain Gym -aivojumppa on amerikkalaisen Paul Dennisonin 1970-luvulla kehittämä, 26 eri liikettä sisältävä menetelmä, jonka tarkoituksena on synnyttää uusia ja vahvistaa jo olemassa olevia hermoratayhteyksiä, jolloin yhteydet oikean ja vasemman aivopuoliskon sekä aivojen muidenkin osien välillä aktivoituvat yhteistyössä ohjaamaan sujuvasti aivojen ja kehon välistä toimintaa missä tahansa tehtävässä tai tavoitteessa.


title: Brain Gym -aivojumppa

text: Oppimiskinesiologian mukaan aivojumppaliikkeet parantavat keskittymiskykyä, kehittävät itseluottamusta, rauhoittavat ylivilkkaita lapsia, auttavat oppimisvaikeuksissa ja lieventävät stressiä. Harjoitukset auttavat myös kommunikoinnissa, organisoinnissa ja tarkkaavaisuudessa. Niiden avulla voidaan tehostaa näkemistä ja kuulemista sekä parantaa lukemista, kirjoittamista, muistamista ja fyysisiä toimintoja.


title: Brain Gym -aivojumppa

text: Laajimman kuvauksen aivojumpasta antaa Carla Hannaford kirjoissaan "Viisaat liikkeet" ja "Oppimisen palapeli". Vaikka näkemykset eivät vastaa tieteen käsitystä hermostosta, aivopuoliskoista, oppimisesta eikä oppimisvaikeuksista tai niiden hoidosta, aivojumpan arvellaan voivan tuoda suotuisia vaikutuksia opiskeluun, mikä perustuu taukoliikunnan vireystilaa kohottavaan vaikutukseen.


title: Brain Gym -aivojumppa

text: Hannaford lisää aivojumpan viitekehykseen yksilöllisen oppijaprofiilin, joka diagnosoidaan lihasvastustutkimuksella. Oppijaprofiili tehdään käden (esimerkiksi oikea- tai vasenkätisyys), jalan, silmän, korvan ja aivopuoliskon hallitsevuuden perusteella. Oppimisvaikeuksia aiheuttavina profiileina pidetään sellaisia, joissa kehon dominanssi ei ole ristikkäinen hallitsevan aivopuoliskon kanssa, koska yleensä vasen aivopuolisko ohjaa kehon oikeaa puolta ja päinvastoin. Oppimiskinesiologiassa oppimisvaikeuksia hoidetaan Brain Gym -aivojumpalla, jonka uskotaan luovan puuttuvia hermoratayhteyksiä kehon ja aivojen eri osien välille.


title: Brain Gym -aivojumppa

text: Paul Dennison on kertonut aivojumppaa harjoitettavan 80 maassa. Sense About Science -niminen pseudotieteen vastainen järjestö on käynnistänyt keväällä 2008 aivojumpanvastaisen kampanjan Isossa-Britanniassa, jossa menetelmää on arvioitu käytettävän tuhansissa kouluissa.


title: Brain Gym -aivojumppa

text: Neuropsykologian asiantuntijat arvioivat toukokuussa 2007 "Helsingin Sanomien" julkaisemassa lehtiartikkelissa aivojumppaa ja sen neurologiaa koskevia väitteitä. Asiantuntijoiden mukaan esitetyillä väitteillä ei ole tieteellistä perää, mutta aivojumppa saattaa silti toimia, koska taukojumpalla tiedetään olevan suotuisia vaikutuksia oppimiseen.


title: Brain Gym -aivojumppa

text: Sense About Science julkaisi keväällä 2008 asiakirjan, jossa tieteilijät arvioivat aivojumpassa esitettyjä väitteitä.


title: Medipolar

text: Medipolar Oy oli oululainen lääketeollisuusyhtiö. Toimintaa Oulussa jatkaa nykyisin Orionin tytäryhtiö Fermion Oy.


title: Medipolar

text: Alun perin "Pohjolan Lääketehdas Oy" -niminen osakeyhtiö perustettiin tammikuussa 1961. Nimi muutettiin pian Medipolariksi. Virallisesti päätoiminimi vaihdettiin vuonna 1969.


title: Medipolar

text: Vuonna 1962 yhtiö oli tuonut markkinoille jo 18 tuotetta, joista suurin osa oli verenkiertoelinten sairauksiin tarkoitettuja lääkkeitä. Tunnetuimmat lääkkeensä Medipolar kehitti 1980-luvun alussa, kun se toi markkinoille Buranan ja Antepsinin. Ibuprofeeni (alk. "Brufen") tosin on kehitetty Englannissa ja Boots-yhtymän toimesta vuonna 1961, ja sen reseptin omainen markkinoille tulo tapahtui vuonna 1969. Lääkepatentin rauettua vuonna 1983 oli Medipolarillakin mahdollista tätä lääkeainetta valmistaa.


title: Medipolar

text: Farmos alkoi keskittää toimintaansa 1970-luvulla, ja vuonna 1979 Medipolar fuusioitiin Farmokseen. Suomalaisen lääketeollisuuden keskittyminen jatkui 1980-luvulla, kun Farmos fuusioitiin Orioniin.


title: Medipolar

text: Yrityksen logon teemana oli revontulet. "Sahalaitainen" revontuli eri variaatioineen oli käytössä aina 1980-luvulle saakka. 1980-luvulla logo modernisoitiin aaltomaisemmaksi revontulikuvioksi.


title: Aukkoja tarinassa

text: Aukkoja tarinassa on suomalaisen, modernia kansanmusiikkia esittävän Hehkumo -yhtyeen toinen albumi. Se julkaistiin 16. huhtikuuta 2008. Albumi nousi Suomen virallisen listan sijalle 14.


title: Aukkoja tarinassa

text: Albumilta jaettiin radioille "Meitä onni hipaisi" -single 6. maaliskuuta 2008. "Tähtiin kirjoitettu" -kappaleen alkuperäinen singleversio on vuonna 2006 esitetyn YLE TV2:n Menolippu –ohjelman tunnusmusiikki.


title: Adam Czerniaków

text: Adam Czerniaków (30. marraskuuta 1880 – 23. heinäkuuta 1942) oli puolalainen senaattori ja Varsovan gheton johtaja.


title: Adam Czerniaków

text: Czerniaków syntyi Varsovassa. Hän opiskeli teknistä suunnittelua ja opetti juutalaisessa ammattikoulussa. Vuosina 1927–1934 hän oli Varsovan kunnanvaltuustossa ja vuonna 1931 hänet valittiin Puolan senaattiin. 4. lokakuuta 1939, pari päivää kaupungin antauduttua saksalaisille, Czerniakówista tehtiin gheton Judenratin johtaja.


title: Adam Czerniaków

text: Saksalaiset alkoivat valmistella Varsovan juutalaisten siirtoa Treblinkaan heinäkuussa 1942. Judenratin käskettiin toimittaa listat juutalaisista ja kartat asuinpaikoista. 22. heinäkuuta 1942 Judenrat sai ohjeet kaupungin kaikkien juutalaisten ”siirtämiseksi itään”. Päivän kuluessa Czerniaków sai vapautuksia pienelle joukolle. Hän ei kuitenkaan saanut vapautettua esimerkiksi Janusz Korczakin orpokodin orpoja. Ohjeita tuli lisää, ja pian päivittäinen siirrettävien kiintiö nousi kuuteen tuhanteen. Jos natsien vaatimaa juutalaismäärää ei toimitettaisi Umschlagplatzille, natsit teloittaisivat Judenratin jäseniä ja Czerniakówin vaimon, Felicjan.


title: Adam Czerniaków

text: Czerniakówin tajutessa karkotuksen tarkoittavan kuolemaa, hän anoi vapautusta orvoille. Hän ei onnistunut, palasi työhuoneeseensa, otti syanidikapselin ja jätti itsemurhaviestin vaimolleen ja kollegoilleen.


title: Adam Czerniaków

text: Czerniaków piti puolankielistä päiväkirjaa vuodesta 1939. Se julkaistiin 1979 ja on käännetty muun muassa englanniksi. Adam Czerniaków on haudattu Varsovan juutalaiselle hautausmaalle.


title: Salmenkaitajoki

text: Salmenkaitajoki () on joki Karjalankannaksella Viipurin ja Käkisalmen piirien rajalla Leningradin alueella Venäjällä. Salmenkaitajoki kuuluu Vuoksen vesistöön. Salmenkaitajoki on Äyräpäänjärven laskujoki ja se laskee Vuokseen. Salmenkaitajoki sijaitsee Suomen Neuvostoliitolle luovuttamalla alueella. Suomelle kuuluessaan Salmenkaitajoki muodosti osan Muolaan ja Äyräpään kuntien välisestä rajasta.


title: Salmenkaitajoki

text: Salmenkaitajoen kohdalla oli aikaisemmin yli kilometrin levyinen Puratsinsalmi. Vuoksen laskun myötä vuonna 1857 leveä salmi kuivui nykyiseksi joeksi. Ennen kutistumistaan salmella liikennöi Moiniemen lautta.


title: Bled number one

text: Bled number one eli Back home on Rabah Ameur-Zaïmeche'n ohjaama algerialais-ranskalainen elokuva. Elokuva sai ensi-iltansa vuoden 2006 Cannesin elokuvajuhlilla, jossa se voitti nuorisopalkinnon.


title: Texaco

text: Texaco ("The Texas Company") on yhdysvaltalainen huoltoasemaketju. Yhtiö fuusioitiin vuonna 2001 Chevron-yhtiöön, jolloin uudeksi nimeksi tuli ChevronTexaco. Nimi muutettiin vuonna 2005 takaisin Chevroniksi. Texacon tunnettu tähtilogo ja nimi on silti yhä käytössä.


title: Texaco

text: Texaco perustettiin vuonna 1901 nimellä Texas Fuel Company Beaumontissa Texasissa. Yhtiön perustajina olivat Joseph S. Cullinan, Thomas J. Donoghue, Walter Benona Sharp ja Arnold Schlaet.


title: Muotkatunturit

text: Muotkatunturit ("saam. Myedhituoddarat") on tunturiryhmä Utsjoella ja Inarissa, Inarin kirkonkylän ja Inarinjoen välissä, Vaskojoen pohjoispuolella. Alue on lailla suojattu erämaa-alue. Tunturiryhmällä on pinta-alaa 1570 km² ja siellä sijaitsee noin sata erillistä tunturia, joista korkeimmat ovat Koarvikodds (590 m) ja Peäldoaivi (567 m).


title: Risto Oikarinen

text: Risto Oikarinen (s. 1978 Kajaanissa) on suomalainen runoilija. Oikarinen on taustaltaan muusikko. Hän on soittanut klarinettia ja saksofonia ja opiskeli musiikkia Helsingin Pop & Jazz Konservatoriossa kunnes siirtyi Helsingin yliopistoon lukemaan teologiaa.


title: Risto Oikarinen

text: Oikarinen voitti vuonna 2003 Eino Leinon juhlavuoden kunniaksi järjestetyn nuorten runokilpailun. Kalevi Jäntin palkinnon hän sai vuonna 2005.


title: Hutuvalta

text: Hutuvalta tai Hutuvoima () oli akazujen sekä äärihutujen 1980-luvun ja lopulla 1990-luvun alussa kehittämä ja omaksuma ideologia, jonka toteuttaminen huipentui tutsien ja maltillisten hutujen vastaiseen Ruandan kansanmurhaan. Hutuvallalla tarkoitetaan myös kaikkia niitä äärihutuliikkeitä, jotka kannattivat tätä ideologiaa.


title: Hutuvalta

text: Hutuvalta oli vastine käsitteelle "tutsivalta", jolla tarkoitettiin entistä feodaali- ja siirtomaavaltaa, jossa tutseilla oli erityinen johtava ja vauraampi valta-asema hutuihin sekä twa-heimoon nähden. Ideologiaan kuului olennaisesti voimakkaan kaksijakoinen näkemys Ruandan vaihtoehdoista; hutuvalta tai tutsivalta. Hutujen oli pyrittävä hutuvaltaan olemassaolonsa turvaamiseksi. Tutsien syrjäyttäminen ja poistaminen Ruandasta vaikka väkivalloin oli vain hutujen itsesuojeluvaistoa, koska jollei puhdistusta olisi toteutettu, olisi toisena vaihtoehtona ollut hutujen orjuus ja tutsien ylivalta. Ideologian mukaan tavoitteena oli vain hutujen muodostama Ruanda, jonka kohtalo olisi vain ja ainoastaan kiinni hutuista. Se väitti myös, etteivät hutut olleet vapaita, niin kauan kuin maassa oli vielä tutsivähemmistö. Ruandan väestöstä noin 84 prosenttia on hutuja ja 15 prosenttia tutseja.


title: Hutuvalta

text: Ensimmäistä kertaa käsitettä "hutuvalta" käytti MDR-puolueen ("Mouvement démocratique républicain") varapuheenjohtaja Froduald Karamira tarkoittaen sillä valtapuolue MRND:tä ("Mouvement républicain national pour la démocratie et le développement") tukevia hutuliikkeitä. Hutuvalta-ideologia siis tuki Ruandan valtajärjestelmää ja pyrki takaamaan sen, että akazut eli presidentti Juvenal Habyarimanan ympärille ryhmittynyt hutujen johtava luokka pysyisi vallassa. Ideologian tavoitteena oli, että uutta hutu-Ruandaa johtaisi edelleen akazu-luokka ja MRDN itsevaltaisesti.


title: Hutuvalta

text: Hutuvallan pää-äänenkannattajia olivat radiokanava Radio Télévision Libre des Mille Collines ja Kangura-lehti, joka julkaisi myös hutuvallan ideologisen pääohjelman "Hutujen kymmenen käskyä". Näissä kymmenessä käskyssä vaadittiin hutuja katkaisemaan kaikki välinsä tutseihin ja karkottamaan tutsit armeijasta. Lisäksi tässä ohjelmassa korostettiin naisten asemaa perheessä. Pääryhmät, jotka edustivat hutuvalta-ideologiaa, olivat valtapuolue MRND, MDR-puolueen radikaalisiipi MDR-Power, CDR-puolue ("Coalition pour la Défense de la République") sekä hutumiliisit Interahamwe ja Impuzamugambi


title: Tanskan puolustusvoimat

text: Tanskan puolustusvoimat () on Tanskan aseellisesta puolustuksesta vastaava viranomainen. Ne jakaantuvat maa-, meri- ja ilmavoimiin sekä kodinturvajoukkoihin ("Hjemmeværnet").


title: Tanskan puolustusvoimat

text: Tanskan asevoimien käyttötarkoitus ja tehtävät on määritelty 27. helmikuuta 2001 annetussa laissa No. 122, joka astui voimaan 1. maaliskuuta. Se määrittelee kolme käyttötarkoitusta ja kuusi tehtävää. Käyttötarkoituksina on ehkäistä konflikteja ja sotia, suojata valtiomuotoa, turvata maan olemassaolo jatkossa ja edistää rauhanomaista kehitystä maailmassa.


title: Tanskan puolustusvoimat

text: Pääasialliset tehtävät ovat osallistuminen Naton toimintaan, tunnistaa ja torjua valtiomuotoa uhkaavat tekijät Tanskan alueella (mukaan lukien Grönlanti ja Färsaaret), puolustusyhteistyö Natoon kuulumattomien, erityisesti Keski- ja Itä-Euroopan maiden kanssa, kansainväliset rauhanturvaamistehtävät, kriisinhallinta, humanitääriset tehtävät, rauhanedistäminen, kokonaismaanpuolustus Tanskan siviilihallinnon kanssa sekä kulloisenkin tarpeen mukaisen sotilaallisen voiman ylläpito.


title: Wilhelm Lehmbruck

text: Wilhelm Lehmbruck (4. tammikuuta 1881 – 25. maaliskuuta 1919) oli saksalainen kuvanveistäjä. Hän teki lukuisia varsinkin ihmistä kuvaavia teoksia. Lehmbruckin synnyinkaupungissa Duisburgissa on hänen mukaansa nimetty, useiden taiteilijoiden töitä esittelevä museo.


title: Wilhelm Lehmbruck

text: Mielialahäiriöstä kärsinyt Lehmbruck teki itsemurhan Berliinissä.


title: Nabla

text: Nabla on differentiaalilaskennassa käytetty, kärjellään seisovan tasakylkisen kolmion muotoinen symboli formula_1 (∇). Sillä voidaan merkitä sekä skalaarifunktion (esim. lämpötila), että vektorifunktion (esim. sähkökenttä, jolla on suunta) gradienttia että vektorifunktion divergenssiä tai roottoria.


title: Nabla

text: Nimi nabla johtuu erään harppua muistuttavan soittimen kreikankielisestä nimestä, joka on lainattu hepreasta. Symboli muistuttaa muodoltaan tätä soitinta.


title: Nabla

text:
Kolmiulotteisessa karteesisessa koordinaatiossa formula_2, jonka koordinaatit ovat ("x", "y", "z"), nabla määritellään osittaisderivaattojen avulla seuraavasti:
missä formula_4 ovat x-, y- ja z-akselien suuntaiset yksikkövektorit. Määritelmä voidaan kuitenkin yleistää kuinka moniulotteiseen euklidiseen avaruuteen tahansa.


title: Nabla

text: Vaikka formula_5, formula_6 ja formula_7 ovat funktion osittaisderivaattoja tarkoittavia operaattoreja, niitä voidaan määritelmissä muodollisesti käsitellä ikään kuin ne olisivat kertoimina esiintyviä lukuja ja samoin nablaa ikään kuin se olisi vektori.


title: Nabla

text: Kun nablasymboli esiintyy avaruudessa formula_2 määritellyn funktion edessä, se tarkoittaa funktion gradienttia, joka määritellään seuraavasti:


title: Nabla

text: Funktion "f" gradientti on vektorifunktio, joka osoittaa siihen suuntaan, jossa "f" kasvaa nopeimmin eli sen derivaatta tähän suuntaan saa maksimiarvonsa, ja sen suuruus on tämän funktion muuttumisnopeus kyseisessä suunnassa. Havainnollisena esimerkkinä voidaan ajatella funktiota "f", joka tarkoittaa maaston korkeutta maan päällä pisteessä, jonka koordinaatit ovat ("x","y"). Tämän funktion gradientti osoittaa tällöin, missä suunnassa mäki on jyrkin ja kuinka suuri on sen kaltevuuskulman tangentti.


title: Nabla

text: Vektoriarvoisen funktion eli vektorikentän divergenssi voidaan muodollisesti määritellä nablan ja itse funktion pistetulona. Jos funktio on


Nabla


title: Nabla

text: sen divergenssi on:


title: Nabla

text: Divergenssi on siis skalaarifunktio, samoin kuin vektorien pistetulokin on skalaari. Divergenssi ilmoittaa käytännössä, kuinka voimakkaasti vektorifunktio kasvaa tai vähenee vektorin suuntaan mentäessä.


title: Nabla

text: Avaruudessa formula_2 määritellyn vektoriarvoisen funktion roottori voidaan muodollisesti määritellä nablan ja funktion ristitulona. Funktion


title: Nabla

text: roottori on siis:


title: Nabla

text: Funktion roottori on siis toinen vektoriarvoinen funktio. Se osoittaa, mihin suuntaan ja kuinka voimakkaasti alkuperäinen funktio on pyörteinen.


title: Nabla

text: Määritelmä voidaan esittää lyhemmin kolmirivistä determinanttia muistuttavassa muodossa:


title: Nabla

text: Fysiikassa sekä divergenssi- että roottorioperaattorit esiintyvät muun muassa Maxwellin yhtälöissä.


title: Nabla

text: Laplacen operaattori on skalaariarvoinen operaattori, jota voidaan soveltaa sekä skalaari- että vektoriarvoisiin funktioihin. Se määritellään seuraavasti:


title: Nabla

text: Sekin voidaan esittää myös nablan avulla:


title: Nabla

text: Laplacen operaattori esiintyy matemaattisessa fysiikassa monissa yhteyksissä kuten Laplacen yhtälössä, yleisessä aaltoyhtälössä ja Schrödingerin yhtälössä.


title: Nabla

text: Unicodessa nablan koodiarvo on U+2207. HTML:ssä se voidaan merkitä muodossa codice_1 ja matemaattisten kaavojen kirjoittamiseen käytetyssä LaTeX-merkintäjärjestelmässä codice_2.


title: Imatran Moottorikerho

text: Imatran Moottorikerho (IMK) on Imatralla toimiva moottoriurheiluseura. Se perustettiin 30. tammikuuta 1937 nimellä Ylä-Vuoksen Moottorikerho, ja nimi vaihtui vuonna 1953 Imatran Moottorikerho ry:ksi. Kerhossa toimii road racing-, motocross-, matkamotoristit-, minimoto- ja veteraanijaostot.


title: Imatran Moottorikerho

text: Motocross-rata on Kurkvuoressa, ja minimotot ajavat Saarlammin FK-radalla. Imatran Moottorikerholla on omat toimitilat osoitteessa Tainionkoskentie 8, ja tilojen yhteydessä on kerhon historiasta kertova näyttely.


title: Imatran Moottorikerho

text: Kuuluisin kerhon järjestämistä tapahtumista on ratamoottoripyöräilyn Imatranajo. Imatranajo ajettiin Imatran katuradalla vuosina 1962–1986, ja vuosina 1964–1982 se oli ratamoottoripyöräilyn maailmanmestaruussarjan Suomen GP. Vuodesta 1999 alkaen Imatralla ajettiin Muistojen Imatranajo. Imatranajo teki paluun elokuussa 2016, kun IMK järjesti Imatran katuradalla International Road Racing Championship -sarjan osakilpailun.


title: Imatran Moottorikerho

text:
IMK:lla on myös oma motocross-koulu.
IMK:n menestynein kilpailija on ollut motocross-kuljettaja Jukka Sintonen.Toivo Humalisto ja Kaarlo Lampinen (IMK) ajoivat Päijänteen ympäriajon voittoon vuonna 1938 sivuvaunullisella Harley-Davidson 1200cc pyörällä. Voittopokaali on IMK:n näyttelyssä.


title: Luettelo Tapparan maalivahdeista

text:
__notoc__
Luettelo Tapparan joukkueessa pelanneista jääkiekkomaalivahdeista.


title: Minä olen hullu

text: Minä olen hullu on Olavi Uusivirran 16. huhtikuuta 2008 julkaistu kolmas sooloalbumi. Ennen albumin julkaisua radioille lähetettiin single "Salmisaaren Salome", johon kuvattiin myös musiikkivideo. Toisena singlenä julkaistiin "Ukonlintu ja virvanliekki".


title: Minä olen hullu

text: Levyn nimikkokappaleen teossa käytettiin apuna Toijalan takana-runoa.


title: Minä olen hullu

text: Albumi nousi Suomen virallisen listan sijalle 12.


title: Jabotabek

text: Jabotabek (joskus myös Jabodetabek) on Indonesian pääkaupungin Jakartan suurkaupunkialueen nimi.


title: Jabotabek

text: Suurkaupunkialueen nimi tulee alueen muodostavien kaupunkien kahdesta tai kolmesta alkukirjaimista. Jabo(de)tabek: Jakarta, Bogor, (Depok), Tangerang ja Bekasi. Suurkaupunkialue muodostuu viidestä kaupungista ja kolmesta Indonesian sijaishallinnon hallitsemasta alueesta joista Indonesian kielessä käytetään termiä kabupaten ja jotka taas jakaantuvat lukuisiin kuntiin.


title: Jabotabek

text: Suurkaupunkialueella asuu lähes 24 miljoonaa ihmistä, mikä tekee siitä yhden maailman suurimmista metropoleista. Alueen väkiluku kasvaa myös nopeasti Indonesian nopean kaupungistumisen ja kohtalaisen korkean syntyvyyden takia. Vuonna 2016 alueella ennustetaan asuvan jo noin 32 miljoonaa ihmistä.


title: Jabotabek

text: Suurkaupunkialue on Indonesian tärkein alue niin taloudellisesti, kulttuurillisesti, poliittisesti kuin sosiaalisestikin.


title: Clevelandinruunikko

text: Clevelandinruunikko eli cleveland bay on brittiläinen, Clevelandin alueelta kotoisin oleva hevosrotu. Se on Britannian alkuperäisistä hevosroduista vanhin ja puhtain. Rodun ainoa sallittu väri on ruunikko.


title: Clevelandinruunikko

text: Clevelandinruunikot ovat pitkäikäisiä ja älykkäitä hevosia. Säkäkorkeudeltaan ne ovat yleensä noin 160–165 cm ja väriltään ruunikkoja. Rotuun syntyy kuitenkin silloin tällöin myös rautiaita, mutta muun kuin ruunikon värisiä yksilöitä ei hyväksytä. Merkeistä hyväksytään ainoastaan pieni tähti, ja harjassa ja hännässä sallitaan korkeintaan hieman harmaata.


title: Clevelandinruunikko

text: Rakenteeltaan clevelandinruunikot ovat melko vankkoja ja erittäin kestäviä, ja niillä on myös monia valjakkohevoselle tunnusomaisia piirteitä. Niillä on suuri ja kuperahko pää, syvä runko, vahvat lavat sekä lihaksikas, pitkänpuoleinenselkä. Kaviot ovat lujat, hyvänmuotoiset ja sinertävänmustat. Jalat ovat lihaksikkaat ja hyväluustoiset ja takaosa erittäin voimakas.


title: Clevelandinruunikko

text: Rodun luonnetta pidetään rauhallisena.


title: Clevelandinruunikko

text: Clevelandinruunikon katsotaan polveutuvan alun perin roomalaisten Englantiin tuomista hevosista. Jo keskiajalta on asiakirjoja, joissa mainitaan Yorkshiressa käytetyt ruunikot vaunuhevoset, joilla ei ollut pitkiä vuohiskarvoja. Rotu oli kehitetty alun perin kiertelevien kauppiaiden kuormahevosiksi, ja tunnettiin 1500- ja 1600-luvuilla nimellä "chapman horse" eli kauppamiehenhevonen.


title: Clevelandinruunikko

text: Clevelandinruunikkoon on 1700-luvulla risteytetty useita rotuja. Gallowaynponia arvellaan käytetyn parantamaan rodun nopeutta ja liikkeitä, ja englannintäysiverinen jalosti rodun ulkomuotoa. Tuolloin englannintäysiveristä parantamaan käytettiin vielä arabianhevosia, ja kaksi tärkeää rotuun vaikuttanutta englannintäysiverioritta Manica ja Jalap olivatkin puoliksi ja neljännesosaksi arabialaista sukua.


title: Clevelandinruunikko

text: 1800-luvulla clevelandinruunikosta risteytettiin englannintäysiverisen kanssa korkeampi yorkshirenvaunuhevonen, josta tuli suosittu rotu kautta maailman. Autojen yleistyminen kuitenkin syrjäytti rodun, joka miltei hävisi. Puhdasrotuiset clevelandinruunikot säilyivät monipuolisempina, ja niitä käytettiin sekä metsästysratsuina, kuormahevosina sekä vaunuhevosina. Toisen maailmansodan jälkeen yhä edennyt koneellistuminen uhkasi hävittää rodun, kunnes sen säilyttämisestä alettiin kiinnostua 1960-luvulla. Etenkin arvokasta jalostustyötä rodun parissa tehneen kuningatar Elisabet II:n merkitys rodun uudelle suosiolle oli merkittävä. Clevelandinhevonen on nykyisin yhä harvinainen rotu ja puhdasrotuisia tammoja on vain vähän.


title: Clevelandinruunikko

text: Nykyään clevelandinruunikoita käytetään pääasiallisesti vaunuhevosina, jollaisiksi ne sopivat hyvin muun muassa näyttävyytensä ja rodun yhtenäisen värityksen ansiosta. Rotu on Britannian hovissa käytetyistä kahdesta hevosrodusta runsaslukuisempi. Se on ollut kuninkaallisten suojeluksessa jo 200 vuoden ajan.


title: Clevelandinruunikko

text: Clevelandinruunikon pitkään jatkunut puhdasjalostus on tehnyt rodusta arvokkaan muiden rotujen jalostuksessa, ja se on vaikuttanut esimerkiksi nykyajan parhaana kilpahevosrotuna pidetyn holsteininhevosen kehitykseen. Englannintäysiverisen ja clevelandinruunikon risteytyksiä pidetään erinomaisina esteratsuina.


title: Ohjusvene Hamina

text: Ohjusvene "Hamina" on Hamina-luokan ohjusveneiden prototyyppi, joka kuuluu Suomenlahden meripuolustusalueen 7. ohjuslaivueeseen. Alus tilattiin vuonna 1996. Se palveli prototyyppivaiheessa tunnuksella 74, mutta nykyään tunnuksella 80.


title: Ohjusvene Hamina

text: "Haminan" runko on alumiinia, ja yläpuoliset kansirakenteet ovat hiilikuitua. Aluksessa ei ole potkureita, vaan ne on korvattu vesisuihkupropulsiolla. Vesisuihkupropulsiota käytettiin ensimmäisen kerran Rauma-luokan ohjusveneissä. Tekniikan hyötyjä ovat muun muassa ketteryys ja pieni syväys. Lisäksi alus hyödyntää häiveominaisuutta, joka pienentää tutkanäkyvyyttä. Tällainen ominaisuus on saatu, kun on muokattu aluksen muotoja ja valittu sopivia materiaaleja.


title: Ohjusvene Hamina

text: Aluksen pääaseistuksena on neljä Saab MTO-85M -meritorjuntaohjusta, jotka ovat paranneltu versio Rauma-luokan ohjusveneissä käytetystä ohjuksesta. Lisäksi aseistuksena on kahdeksan Ilmatorjuntaohjus 2004:ää (ITO2004 UMKHONTO), Boforsin 57 millimetrin Mk3 automaattinen yleistykki ja kaksi 12,7 millimetrin ilmatorjuntakonekivääriä.


title: Bekasi

text: Bekasi on kaupunki Indonesiassa Länsi-Jaavan provinsissa. Se sijaitsee Jakartasta itään ja on osa Jabotabekin suurkaupunkialuetta. Kaupungin pinta-ala on 210,49 km². Vuoden 2000 väestönlaskennassa kaupungin väkiluku oli 1 294 000, vuoden 2010 arvio oli 1 774 000.


title: Bekasi

text: Kaupungissa on runsaasti teollisuutta ja sieltä on vilkkaat liikenneyhteydet Jakartaan.


title: Berdan

text: Berdan-kiväärin, kansanomaisesti "Pertaanin", yleisin malli oli vuoden 1870 ns. 4.2 linjan jalkaväenkivääri (Berdan n:o 2). Muita Berdan-kiväärejä ovat samalta vuodelta ns. rakuunakivääri, ratsuväen karabiini ja kasakkakivääri, samoin kuin vuoden 1868 Berdan n:o 1 tarkka-ampujan kivääri.


title: Berdan

text: Venäjän keisarikunta käytti aikoinaan ns. kuuden linjan kivääriä vuodelta 1856 ja sen muunnelmia, kaliiperiltaan 15,2 milliä. Berdan oli pienikaliiperisempi 10,7 millin ase, jossa oli amerikkalaisen kenraali Hiram Berdanin keksimä sulkulaite. Venäläiset eversti Gorlov ja luutnantti Hunnius kehittivät Coltin tehtailla Yhdysvalloissa sulkulaitteeseen sopivan kiväärin.


title: Berdan

text: 1800-luvun alun sotataktiikka perustui ammuntaan kolmirivistä, etummainen makuulta, keskimmäinen polvelta ja takimmainen pystystä. Berdan-kiväärikin oli vielä pitkäpiippuinen ja -peräinen tämän taktiikan perintönä. Aseen tärkeimpiä teknisiä ominaisuuksia olivat kokonaan uuden tyyppiset patruunat. Ne olivat kaliiperiltaan aiempaa selvästi pienempiä, sveitsiläisen Vetterli-patruunan ohella pienin siihenastinen sotilaspatruuna. Patruunan hylsy oli pullonmuotoinen, laippakantainen ja 58 milliä pitkä, eli kaliiperimerkintä oli 10.7x58R. Patruunassa oli uusi Berdanin kehittämä keskussytytysnalli, 25 gramman painoinen luoti ja 1 3/16 solotnikan eli noin 5 gramman mustaruutilataus. Kiväärin luodin lähtönopeus oli 400 metriä sekunnissa. Pyöreäpäinen lyijyluoti päällystettiin silkkipaperilla ja kastettiin mehiläisvahaan, ettei aseen piippu karstoittuisi. Paperin väri osoitti patruunan tyypin, ratsuväen patruunassa se oli ruusunpunainen. Myös luodin takapäässä oli mehiläisvahasta tehty tulppa.


title: Berdan

text: Ensimmäinen Berdan sai virallisen nimen 'Tarkka-ampujan kivääri m 1868' luodin suoran lentoradan takia ja olikin tarkoitettu tarkka-ampujien aseeksi, ei jalkaväen yleisaseeksi. Yhdysvalloista Coltin tehtailta tilattiin 30 000 n:o 1 Berdan-kivääriä, Venäjällä niitä ehdittiin valmistaa 16 575 kappaletta. Kenraali Berdanin suunniteltua uuden sylinterilukkotyyppisen sulkulaitteen, Berdanin toinen malli, johon uusi lukko tuli käyttöön eli n:o 2 m 1870, tuli Venäjällä jalkaväen yleisaseeksi. Samana vuonna otettiin käyttöön myös uuteen sulkulaitteeseen perustuvat eli Berdan-tyyppiset kasakka- ja rakuunakiväärit ja ratsuväen karabiini. Ne olivat lyhyempiä ja kevyempiä aseita, joiden patruunan ruutipanos oli 1 solotnikka eli noin 4,5 grammaa. Kasakkakivääri painoi 3,3 kiloa ja karabiini 2,9 kiloa. Rakuunakivääri painoi 4,1 kiloa ja sen hihnalenkin reiät olivat tukissa kuten kasakkakiväärissä ja karabiinissa. Kasakkakiväärissä ei ollut lainkaan liipaisinkaarta, vaan nuppimainen ns. aasialainen liipaisin. Karabiini oli vain 985 mm pitkä ja sen tähtäin oli muista poikkeava. Lisäksi valmistettiin koesarjoja Berdan-tyyppisestä ns. kadettikivääristä.


title: Berdan

text:
Ensimmäiset 30 000 kappaletta n:o 2 Berdan-kivääreitä Venäjä osti englantilaiselta BSA-yhtiöltä, ja kun se ei suostunut toimittamaan tuotantotietoa ja -välineitä Venäjälle, ne hankittiin toiselta brittiyhtiöltä, Greenwood & Batleyltä.
Aseita tuotettiin sitten 1870-luvun alusta lähtien kaikissa Venäjän asetehtaissa eli Tulassa lähellä Moskovaa, Ishevskissä Uralin länsipuolella sekä Siestarjoella Karjalankannaksella. Kaiken kaikkiaan aseita valmistettiin Venäjällä 3 482 854 kappaletta. Turkin sodassa vuodesta 1877 vuoteen 1878 myös Suomen Kaarti käytti Berdan-kivääreitä, vanhemmat aseet poistuivat kokonaan käytöstä 1880-luvun alussa. Teknisesti Berdan-kiväärien kausi jäi kuitenkin melko lyhyeksi, jo 1890-luvulla savuton ruuti ja vieläkin pienikaliiperisempi vaippaluoti syrjäyttivät Berdan-tekniikan. Yksi parhaiten tunnetuista korvaavista aseista on ns. kolmen linjan kivääri m.1891 eli Mosin-Nagant. Valmistettuja aseita käytettiin kuitenkin varsin pitkään, Venäjällä ensimmäisessä maailmansodassa ja Suomessa sisällissodassa ja jopa jonkin verran vielä talvisodassa. Berdan-kivääreitä oli Suomen armeijan kirjanpidossa tuolloin 3 100 kappaletta. Metsästäjien käyttöön aseita tuli valtion myytyä niitä käytöstä poistettuina. Niitä muutettiin piippua vaihtamalla myös 16 kaliiperin haulikoiksi. Hirven ja karhun pyynnissä Berdan-kivääreitä käytettiin alkuperäisen kaliiperisina paljon, koska raskas lyijyluoti oli tehokas. Metsästyskäytössä ase oli tosin melko pitkä ja siitä puuttui patruunalipas eli kivääri oli kertalaukaistava.


title: 7,62×39 mm

text: 7,62×39 mm (7.62×39 M1943) on patruuna, joka kehitettiin Neuvostoliitossa toisen maailmansodan lopulla. Kehitystyön lähtökohtana oli havainto, että taisteluetäisyydet eivät yleensä vaatineet ns. ”tuhannen metrin ominaisuuksia”. Tältä pohjalta kehitettiin muun muassa Saksassa 7,92×33 mm Kurz. Ensimmäinen patruunalle pesitetty sarjatuotantoase oli SKS-karbiini, mutta se on tullut tunnetuksi maailman yleisimmän rynnäkkökiväärin AK-47:n ja sen eri variaatioiden käyttämänä patruunana.


title: 7,62×39 mm

text: Suomen puolustusvoimat käyttää kyseistä patruunaa muun muassa rynnäkkökivääreissä ja 7,62 KvKK 62 -konekiväärissä. Patruunan valintaan vaikutti se että ampumaetäisyydet Suomen peitteisessä maastossa jäävät yleensä lyhyiksi, ja että RK:n esikuva, äärimmäisen toimintavarmaksi havaittu AK-47 käytti tuota patruunatyyppiä.


title: Joseph Keller

text: Joseph Bishop Keller (31. heinäkuuta 1923 Paterson, New Jersey – 7. syyskuuta 2016 Palo Alto, Kalifornia) oli yhdysvaltalainen matemaatikko. Hän valmistui New Yorkin yliopistosta ja toimi sen Courant-instituutin professorina vuoteen 1979 saakka. Sen jälkeen hän jatkoi uraansa Stanfordin yliopistossa, jonka emeritusprofessoriksi hän jäi vuonna 1993.


title: Joseph Keller

text: Kellerille myönnettiin National Medal of Science (1988) ja Wolfin palkinto (1997). Hän oli Cambridgen kunniaprofessori, Yhdysvaltain kansallisen tiedeakatemian jäsen ja Lontoon Royal Societyn ulkomaalaisjäsen.


title: Ammakko

text: Ammakko on kylä Halikossa Halikonjoen länsipuolella. Kylän eteläosa osa on alavaa peltomaisemaa ja pohjoisosa soista mäkialuetta. Kylä on säilyttänyt isojakoa edeltävän tiivin kyläasutuksen. Kylän pohjoispuolella ovat Karkujanoja ja E18-moottoritie.


title: Ammakko

text: Ammakko on perustettu viimeistään 1200-luvulla, sillä se on kuulunut suomalaisen vero-oikeuden piiriin. Kylä on ollut yksi alueen merkittävimmistä, mistä kertoo muun muassa se, että Ammakko on muodostanut oman yökuntansa ja kylässä on ollut kolme Ruotsin armeijan ratsutilaa. Kuninkaantien varressa on ollut useita kylän torppia. Ennen kylässä oli myös Halikonjoen ylittävä silta. Nykyisin kylä on hiljentynyt ja pienentynyt ja sen maiden eteläosiin on rakennettu omakotitaloja.


title: Margaret O’Brien

text: Margaret O’Brien, alk. Angela Maxine O’Brien, (s. 15. tammikuuta 1937 San Diego, Kalifornia) on yhdysvaltalainen näyttelijä. Hän on yksi Hollywoodin historian tunnetuimmista lapsitähdistä.


title: Margaret O’Brien

text: O’Brienin tunnetuimpia elokuvia ovat muun muassa "Päivä on koittava" ("Journey for Margaret", 1942), "Kotiopettajattaren romaani" ("Jane Eyre", 1944), "Tyttö ja kosija" ("Meet Me in St. Louis", 1944), "Pikku naisia" ("Little Women", 1949) ja "Salainen puutarha" ("The Secret Garden", 1949). Aikuisiällä hän loi mittavan uran televisiossa. Hänellä on kaksi tähteä Hollywood Walk of Famella, toinen elokuvista ja toinen televisiosta.


title: Margaret O’Brien

text: O’Brien on nykyään toista kertaa naimisissa ja hänellä on tästä avioliitosta yksi lapsi.


title: Ken Kirzinger

text: Ken Kirzinger (s. 4. marraskuuta 1959 Saskatchewan, Kanada) on kanadalainen stunttimies ja näyttelijä. Näyttelijänä hänet tunnetaan parhaiten Jason Voorheesin roolista Freddy vs. Jason -elokuvassa. Hän on 196 cm pitkä, ja on näin pisin Crystal Laken sarjamurhaajaa näyttelevistä henkilöistä. Freddy vs. Jasonin ohjannut Ronny Yu tahtoi nähdä pitemmän näyttelijän Jasonina, jotta voisi luoda Kippari-Kallen Brutus ja Kippari-Kalle -ilmiön Freddyn ja Jasonin välille. Hän myös halusi että Kirzinger suorittaa suurimman osan stunteistaan itse. Kirzinger nähdään myös vuoden 1989 Jason-elokuvassa; Friday the 13th. Part VIII – Jason Manhattanilla. Hän on "Stunts Canada" -nimisen "stunttikerhon" jäsen.


title: Gangwon (Pohjois-Korea)

text: Gangwonin maakunta (, hanja 江原道, McCune‑Reischauer "Kangwŏndo") on yksi Pohjois-Korean maakunnista. Se sijaitsee maan kaakkoisosassa Etelä-Korean rajalla Japaninmeren rannikolla. Gangwonissa on vuoden 2008 väestönlaskennan mukaan 1 477 582 asukasta ja sen pinta-ala on 11 152 neliökilometriä (mukaan lukien Geumgangvuoren matkailualue). Maakunnan pääkaupunki on Wonsan.


title: Gangwon (Pohjois-Korea)

text: Gangwon rajautuu Etelä-Korean samannimiseen Gangwonin maakuntaan, jonka kanssa se muodosti ennen Korean jakautumista yhtenäisen alueen.


title: Gangwon (Pohjois-Korea)

text: Gangwonin maakunta jakautuu kahteen kaupunkiin ("si") ja 15 piirikuntaan ("gun").


title: Frankie Genaro

text: Frankie Genaro (26. elokuuta 1901 New York City – 27. joulukuuta 1966 Staten Island, New Yorkin osavaltio), alkuperäiseltä nimeltään Frank DiGennaro, oli yhdysvaltalainen nyrkkeilijä. Hän kykeni saavuttamaan sekä olympiavoiton että maailmanmestaruuden.


title: Frankie Genaro

text: Olympiavoitto Genarolle tuli vuoden 1920 olympiakisoista Antwerpenista kärpässarjasta.


title: Frankie Genaro

text: Ammattilaisena hän kipusi kärpässarjan maailmanmestariksi vuonna 1928 voitettuaan Frenchy Belangerin. Hän menetti mestaruutensa Emily Pladgerille samana vuonna, mutta haasteottelussa valtasi sen takaisin kuukautta myöhemmin. Vuonna 1931 Victor Perez tyrmäsi hänet, ja mestaruus päättyi.


title: Frankie Genaro

text: Yhteensä Genaron ammattiuralle osui 94 ottelua, joista 21 oli tyrmäyksiä, 22 tappioita, 8 tasatuloksia sekä 6 ratkaisemattomia.


title: Ryanggang

text: Ryanggangin maakunta (, hanja 兩江道, McCune‑Reischauer "Ryanggang-do") on yksi Pohjois-Korean maakunnista. Se sijaitsee sisämaassa maan pohjoisosassa Kiinan rajalla, jonka muodostavat pääosin Jalu- ja Tumenjoet. Ryanggangissa on vuoden 2008 väestönlaskennan mukaan 719 269 asukasta ja sen pinta-ala on 14 317 neliökilometriä. Maakunnan pääkaupunki on Hyesan.


title: Ryanggang

text: Ryanggangin maakunta jakautuu yhteen kaupunkiin ("si") ja 11 piirikuntaan ("gun").


title: Myytinmurtajat (4. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun.


title: Myytinmurtajat (4. tuotantokausi)

text: Kari, Tory ja Grant kokeilivat, voiko vodkalla...


title: Myytinmurtajat (4. tuotantokausi)

text: Lentokoneen takaosan oli silponut...


title: Myytinmurtajat (4. tuotantokausi)

text: Tulen voi sytyttää ilman tulitikkuja...


title: Myytinmurtajat (4. tuotantokausi)

text: Tässä Myytinmurtajien postispesiaalissa Myytinmurtajien fanit pääsivät kilpailemaan Myytinmurtajia vastaan ja rakentamaan omat rakennelmansa luodakseen Arkhimedeen kuolemansäteen.


title: Myytinmurtajat (4. tuotantokausi)

text: Pienessä mittakaavassa tuli piti sytyttää 1,5 metrin päästä ja suuressa mittakaavassa 30 metrin päästä. Kilpailemaan pääsivät pieneen mittakaavaan Kari Lukes ja Jess Nelson UCSB:stä sekä Brenden Millstein Harvardista ja Stephen Marsh Lawrence Berkeley National Laboratorystä. Suuressa mittakaavassa oli Mike Bushroe NASAsta, mutta hänen rakennelmansa hajosi matkalla.


title: Myytinmurtajat (4. tuotantokausi)

text: Myytinmurtajat diskattiin pienen mittakaavan kisasta, koska heidän polttoetäisyytensä ei ollut 1,5 metriä.


title: Myytinmurtajat (4. tuotantokausi)

text: Lopulta Myytinmurtajat pyysivät apua MIT:ltä, ja he loivat Arkhimedeen kuolemansäteen naurettavalta etäisyydeltä nykypeileillä.


title: Myytinmurtajat (4. tuotantokausi)

text: Myytinmurtajat huomasivat, ettei Arkhimedes olisi voinut sytyttää vihollislaivastoja tuleen, koska...Rakennustiimi selvitti suurta amerikkalaista myyttiä.


title: Myytinmurtajat (4. tuotantokausi)

text: Tässä myytissä Myytinmurtajien piti olla erittäin tahdikkaita, eivätkä he saaneet käyttää sanaa "pieru" vaan "ilmavaiva."


title: Myytinmurtajat (4. tuotantokausi)

text: Ilmavaivoja voi saada...


title: Myytinmurtajat (4. tuotantokausi)

text: Vodkaa voi käyttää...


title: Myytinmurtajat (4. tuotantokausi)

text: Vuorossa on Myytinmurtajien neljäs uudelleentutkinta-spesiaali (jos Arkhimedeen kuolemansäde lasketaan mukaan).


title: Myytinmurtajat (4. tuotantokausi)

text: Myytti on muunnos Yhdysvaltojen Etelävaltioiden pitkän kantaman ohjuksesta.


title: Myytinmurtajat (4. tuotantokausi)

text: Kyseessä on klassinen tapaus Mr. Bean -ohjelmasta.


title: Myytinmurtajat (4. tuotantokausi)

text: Mielenhallinta on mahdollista...


title: Myytinmurtajat (4. tuotantokausi)

text: Tämä myytti tulee Uudesta-Seelannista.


title: Myytinmurtajat (4. tuotantokausi)

text: Bensan kulutus on halvempaa...


title: Myytinmurtajat (4. tuotantokausi)

text: Tässä erikoisjaksossa Myytinmurtajat laittoivat Hollywoodin rikosmyytit koetukselle.


title: Myytinmurtajat (4. tuotantokausi)

text: Tämä myytti on elokuvasta "Firetrap".


title: Myytinmurtajat (4. tuotantokausi)

text: Ihminen voi kiivetä ilmastointikanavassa...


title: Myytinmurtajat (4. tuotantokausi)

text: Tämä myytti tulee elokuvasta "Ansa viritetty".


title: Myytinmurtajat (4. tuotantokausi)

text: Lasereita voi huijata...


title: Myytinmurtajat (4. tuotantokausi)

text: Lasisen oven läpi voi mennä...


title: Myytinmurtajat (4. tuotantokausi)

text: Painoanturia voi huijata...


title: Myytinmurtajat (4. tuotantokausi)

text: Kassakaapin voi avata nopeasti...


title: Myytinmurtajat (4. tuotantokausi)

text: Adam joutui tämän myytin todistamiseksi kiipeämään 23-kerroksista taloa ylös imukupeillaan.


title: Myytinmurtajat (4. tuotantokausi)

text: Merellä vellovat vesipyörteen voivat upottaa...


title: Myytinmurtajat (4. tuotantokausi)

text: Myytinmurtajat laittoivat tosielämän rikosmyyttejä koetukselle samalla tavoin kuin Hollywoodin myyttejä aiemmin.


title: Myytinmurtajat (4. tuotantokausi)

text: Sormenjälkilukon voi avata...


title: Myytinmurtajat (4. tuotantokausi)

text: Tämä myytti tulee 1992 elokuvasta "Sneakers". Lämpötilasensoria voi huijata...


title: Myytinmurtajat (4. tuotantokausi)

text: Ultraäänistä liikesensoria voi huijata...


title: Myytinmurtajat (4. tuotantokausi)

text: Tämä myytti tulee elokuvasta "Valtikka".


title: Myytinmurtajat (4. tuotantokausi)

text: Tämä myytti perustuu Nikola Teslan maanjäristyskoneeseen.


title: Myytinmurtajat (4. tuotantokausi)

text: Kysessä on Cleve Backsterin teoria siitä, että kasvit tuntevat ja ajattelevat kuin ihmiset.


title: Myytinmurtajat (4. tuotantokausi)

text: Paineilmasäiliö voi...


title: Myytinmurtajat (4. tuotantokausi)

text: Jälleen kerran yksi Myytinmurtajien myyttien uudelleenkäsittelyjakso.


title: Myytinmurtajat (4. tuotantokausi)

text: Käyttämällä Colt Peacemakeria ja Navy-revolveria voi ampua...


title: Myytinmurtajat (4. tuotantokausi)

text: Vodka voi...


title: Myytinmurtajat (4. tuotantokausi)

text: Myytti perustuu toisen maailmansodan aikaisen lentäjän Alan Mageen selviytymistarinaan.


title: FC Lausanne-Sport

text: FC Lausanne-Sport on lausannelainen jalkapalloseura, joka pelaa Sveitsin pääsarjassa Superliigassa.


title: FC Lausanne-Sport

text: Historiallisesti FC Lausanne-Sport lukeutuu Sveitsin menestyksekkäimpiin seuroihin. Seura on voittanut Sveitsin-mestaruuden seitsemän kertaa ja Sveitsin cupin yhdeksän kertaa.


title: William Saroyan

text: William Saroyan (, IPA: [/wiljɑm sɑɾojan/], 31. elokuuta 1908 Fresno, Kalifornia – 18. toukokuuta 1981 Fresno, Kalifornia) oli yhdysvaltalainen kirjailija, jolla oli armenialaiset juuret.


title: William Saroyan

text: Monet Saroyanin näytelmistä ja tarinoista sijoittuvat Fresnoon, jossa asuu suuri amerikanarmenialainen väestö. Saroyan oli kahteen kertaan naimisissa Carol Marcusin kanssa, mutta kumpikin avioliitto päättyi eroon. Heillä oli kaksi lasta, joista toinen on minimalistirunoilijana tunnettu Aram Saroyan.


title: William Saroyan

text: Saroyan kuoli syöpään 72-vuotiaana.


title: Flanderin ympäriajo 2004

text: Flanderin ympäriajo 2004 oli järjestyksessään 88. Flanderin ympäriajo. Kilpailu käytiin 4. huhtikuuta 2004 Brüggestä Meerbekeen 257 kilometrin reitillä. Saksan Steffen Wesemann voitti kilpailun kukistettuaan loppukirissä belgialaiset Leif Hosten ja Dave Bruylandtsin.


title: Flanderin ympäriajo 2003

text: Flanderin ympäriajo 2003 oli järjestyksessään 87. Flanderin ympäriajo. Kilpailu käytiin 6. huhtikuuta 2003 Brüggestä Meerbekeen 255 kilometrin reitillä. Belgian Peter Van Petegem saavutti uransa toisen "Ronde van Vlaanderenin" voiton kukistettuaan kahdella sekunnilla maanmiehensä Frank Vandenbroucken.


title: Alagoasinmuuranen

text: Alagoasinmuuranen ("Myrmotherula snowi") on äärimmäisen uhanalainen Brasiliassa Alagoasin ja Pernambucon osavaltioissa elävä lintu.


title: Alagoasinmuuranen

text: Alagoasinmuuranen on kooltaan noin 10 cm. Koiras on kauttaaltaan siniharmaa. Sen vatsa on selkäpuolta vaaleampi ja leuassa on musta täplä. Naaras on väriltään ruskea, vatsastaan vaaleampi kuin selästä. Naaraan laikku leuassa on valkoinen. Laji muistuttaa ulkonäöltään hiirimuurasta, jonka parhaiten erottaa alagoasinmuurasesta sen lyhyemmän nokan ja pyrstön perusteella. Alagoasinmuurasen laulu on sarja kirkkaita tavuja, kutsuääni on "kleek" ja varoitusääni on "nyiih-nyeeh-nyaah" .


title: Alagoasinmuuranen

text: Alagoasinmuurasen elinympäristöä ovat ylänkömetsät 400–550 metrin korkeudessa. Laji muodostaa usein sekaparvia valkokuvemuurasten ("Myrmotherula axillaris") kanssa. Alagoasinmuurasen ravintoa ovat hämähäkit ja hyönteiset.


title: Alagoasinmuuranen

text: Alagoasinmuuraskannan kooksi arvioidaan noin 50–250 yksilöä . Suurin lajiin kohdistuva uhka on metsien kaataminen maanviljelyksen ja teiden tieltä .


title: Majesteettirikos

text: Majesteettirikos (ranskaksi "lèse-majesté") on useissa monarkkisissa valtioissa hallitsijaan kohdistuva loukkaus.


title: Majesteettirikos

text: Ruotsin vuoden 1734 lain rikoskaari sääti majesteettirikokseksi hallitsijan tai hänen perheensä jäsenen fyysisen koskemattomuuden, henkilökohtaisen vapauden tai kunnian loukkaamisen. Kunnian loukkaaminen toteutui esimerkiksi solvaamalla julkisesti hallitsijaa tai hänen perheensä jäsentä. Samat määräykset sisältyivät vielä Suomen rikoslain alkuperäiseen 13. lukuun (39/1889). Vakavin majesteettirikos oli keisarin tai hänen perheensä jäsenen murhaaminen, josta oli säädetty seuraukseksi kuolemanrangaistus. Myös keisarin tai hänen perheensä jäsenen kunnian loukkaamiseen syyllistynyt oli tuomittava vankeus- tai kuritushuonerangaistukseen. Virallinen syyttäjä sai nostaa syytteen majesteettirikoksesta vain keisarin määräyksestä. Keisarin kukistuttua Venäjällä ja Suomen itsenäistyttyä majesteettirikoksia koskevien säännösten katsottiin rauenneen itsestään, vaikka niitä ei virallisesti kumottukaan ennen kuin vuonna 1974, jolloin niiden paikalle rikoslain 13. lukuun sijoitettiin uudet rikoksia ihmisyyttä vastaan koskevat säännökset.


title: Majesteettirikos

text: Suomessa esimerkki majesteettirikoksesta on pilapiirtäjä ja kuvittaja Eric Vasströmin tapaus, jossa karikatyyrin tekeminen ja julkaiseminen Venäjän tsaarin perheestä johti vankeustuomioon vuonna 1913.


title: Majesteettirikos

text: Erityisen ankara majesteettirikoskäytäntö on Thaimaan kuningaskunnassa, jossa majesteetin loukkaamisesta voi saada vuosien vankeustuomioita. Maan sisäpolitiikka on epävakaata keltapaitojen ja punapaitojen kesken ja monarkki edustaa jatkuvuutta jatkuvasti epäjatkuvatilanteisessa maassa.


title: Majesteettirikos

text: Eräs alankomaalainen sai 30 vuorokauden vankeustuomion vuonna 2016 loukattuaan julkisesti kuningas Willem-Alexanderia. Tuomittu oli kirjoittanut Facebookiin, että Willem-Alexander oli "murhaaja", "varas" ja "raiskaaja". Alankomaissa majesteettirikosta koskeva säädös on vuodelta 1881.


title: Olga Forstén

text: Olga Forstén (o.s. "Lönnroth"; 1858–1918) oli suomalainen yhteiskunnallinen vaikuttaja ja kuoronjohtaja. Suurta siviilirohkeutta osoittaen hän järjesti 1899 Pietarissa miehensä johtaman Nevan sähköteknisen tehtaan tiloihin majoituksen 110:lle suuren adressin tuoneelle miehelle. Adressi oli osoitettu tsaari Nikolai II:lle vastalauseena helmikuun manifestiin sorto- ja venäläistämispyrkimyksistä, ja adressin nimienkeruu sekä lähetystön Pietarin-matka oli tehty salaa kenraalikuvernööri Nikolai Bobrikovilta.


title: Olga Forstén

text: Olga Forstén syntyi kansallisesti heränneessä Orimattilan pappilassa. Hänen isänsä, talonpojan poika Johan Didrik Lönnroth oli Mäntsälän kappalaisen viran ohella aktiivinen vaikuttaja kunnan muissakin asioissa, muun muassa hän toimi kunnallislautakunnan eli kunnanvaltuuston puheenjohtajana 1870-1875 sekä oli 1871 Säästöpankin perustajajäsen Mäntsälässä.. Äiti Henriette Charlotta Margareta Elisabet Stjernvall oli Linnaisten kartanon omistajan Hans Henrik Stjernvallin tytär, kenraali Knut Stjernvallin sisar ja Aurora Karamzinin sukulainen.. Yhteisten asioiden hoitamiseen Forstén oli näin saanut jo lapsuudenkodistaan esimerkin ja syntymälahjakseen tukun suhteita maan johtaviin virkamiehiin.


title: Olga Forstén

text: Varkauden valistusseuran 10-vuotiskokouksessa 1887 Olga Forstén valittiin seuran puheenjohtajaksi ja kuoronjohtajaksi. Hänen aviomiehensä insinööri Torsten Forstén perusti 1888 yhdessä insinööri Krankin kanssa Joroisiin konepajan, jonka nimeksi muodostui Tehtaat Lehtoniemi&Taipale Fabriker. Tehtaalla rakennettiin noin 360 höyrykattilaa ja 205 erilaista höyrylaivaa.. Torsten Forstén myi 1892 osuutensa yhtiökumppanilleen, mutta Olgan työväestölle tekemät parannukset jäivät voimaan. Tehtaalla toimi kirjasto ja sairaskassa, lisäksi Olga Forstén johti tehtaan soittokuntaa, kuoroa ja näytelmäkerhoa. Tämä työ ei jäänyt aikalaisilta huomaamatta, ja Minna Canth, joka ei tuntenut kykenevänsä rakastamaan yhtä aikaa sorrettuja ja sortajia, ihmetteli tehtaan soittokuntaa: "Ennen häntä (O.Forstén) oli jyrkkä jako herrskapin ja työväen välillä. Hän on perustanut lauluseuran, sekaköörin, johon kuuluu parhaastaan työväkeä, mutta myös monta herrasnaista ja herraa".. Kyseisistä herroista mainittakoon kuoronjohtajan aviomies Torsten.


title: Olga Forstén

text: Joroisissa Olga Forstén toimi kansanopiston aktiivina, vaivaistalon hyväksi sekä lastenkodin perustajana ja johtokunnan jäsenenä. Hänen kunnanvaltuustolleen tekemänsä aloitteen pohjalta rakennettiin Huutokosken kansakoulu. Asioita hoidettiin joutuisasti, ja koulu tuli valtionavun piiriin jo perustamisvuotenaan.. Olga Forsténin omistautumista raittiusaatteelle kuvaa hyvin se, että Forstén joutui oikeuteen käytyään Taipaleen kanavalla käsiksi salakauppiaan viinatynnyriin. Varkauteen Forstén perusti "neulomotehtaan, josta köyhät vaimot saivat työtä" ja Joroisissa Forstén "jatkoi kutomoteollisuutta, jonka ohessa hän perusti nikkelöimistehtaan, jossa 10 vaimoa sai työtä".. Kyseessä oli sellaisesta sivistystoiminnasta, jonka aatteellinen perusta oli "monien naisten omakohtainen ja -aloitteinen vastaus ajan ihanteisiin". Olga Forsténin teknistä lahjakkuutta todistaa hänen 1891 saamansa patenttioikeus metrimuutoskoneelle. Tästä Keski-Suomi uutisoi osuvasti: "Nainen tehnyt keksinnön."


title: Olga Forstén

text: Asuessaan Pietarissa Olga Forstén otti innolla osaa kaupungin suomalaisten sivistys- ja raittiustoimistaan. Hänen johtamansa Alku-raittiusseuran laulu- ja soittokunta pyrki kokoamaan miljoonakaupungin suomalaiset yhteen, jotta "kansalaisemme eivät kadottaisi kansallistuntonsa ja sortuisi suurkaupungin hylkyjoukon riveihin".. Kuoro vieraili 1895 Lahdessa, jolloin siinä mainittiin laulavan 17 miestä ja 23 naista. Helsingin soitto- ja laulujuhlilla kuoro sai 2. palkinnon sekakuorojen sarjassa. . Samassa juhlassa Olga Forstén esiintyi myös pietarilaisen Suutarien Mieskuoron johtajana. Suutarikuoro sai 3. palkinnon mieskuorojen sarjassa.


title: Olga Forstén

text: Olga Forsténin veljenpoikia olivat tie- ja vesirakennushallituksen pääjohtaja Arvo Lönnroth ja Helsingin yliopiston rehtori Erik Lönnroth. Samoin kuin Olga Forstén, hänen identtinen kaksoissisarensa Alma johti kuoroja, järjesti näytelmäkerhoja ja saarnasi raittiusaatteesta. Kaksoissisarten elämän samankaltaisuus toteutui myös avioliittojen tasolla: Alman mies Lennart Forstén oli Olgan miehen Torstenin veli, kumpikin runoilijaeversti Torsten Wilhelm Forsténin poikia. Lisäksi veljessarjaan kuului professori Georg August Forstén. Olga Forsténin sisarpuoli oli naimisissa Forsténin veljesten sedän taidemaalari-runoilija Lennart Forsténin kanssa.


title: Jennifer Jones (curlingpelaaja)

text: Jennifer Jones (s. 7. heinäkuuta 1974 Winnipeg, Manitoba, Kanada) on kanadalainen curlingpelaaja. Jones on tällä hetkellä Kanadan joukkueen kapteeni. Jones toimi Sotšin olympialaisissa 2014 Kanadan olympiajoukkueen kapteenina, kun joukkue sai kultamitalin. Hän voitti kultaa myös vuoden 2008 MM-kisoissa Vernonissa.


title: Jennifer Jones (curlingpelaaja)

text: Jones on menestynyt hyvin myös Kanadan sisäisissä kisoissa. Hän on voittanut muun muassa Scott Tournament of Hearts -turnauksen vuonna 2005. Hänen joukkueensa eteni myös seuraavan vuoden turnauksessa pitkälle; silloin he kuitenkin putosivat välierissä.


title: Jennifer Jones (curlingpelaaja)

text: Seurajoukkuetasolla Jones edustaa St. Vital Curling Clubia.


title: Suomen Ammattivalokuvaajat

text: Suomen Ammattivalokuvaajat ry (SAV, ent. "Suomen Valokuvaajain Liitto ry") on vuonna 1919 perustettu ammattivalokuvaajien edunvalvontajärjestö. Nimenmuutos tehtiin 2008. Liitossa on noin 300 jäsentä, ja he ovat pääasiassa muoto- ja mainoskuvaajia.


title: Suomen Ammattivalokuvaajat

text: SAV järjestää jäsenille ammatillista koulutusta, välittää tietoa koulutuksesta ja tukee neuvomalla tekijänoikeudellisissa sekä kuluttajansuojaan ja yrittäjyyteen liittyvissä kysymyksissä. Liitto järjestää näyttelyitä ja kilpailuja, kuten Vuoden Muotokuvaaja -kilpailun, ja toimii yhteistyössä alan muiden järjestöjen kanssa. Liiton myöntämä tunnustus on vuodesta 1979 lähtien myönnetty Suomen ammattivalokuvaajien Mestari -arvo, joka on myönnetty 51 valokuvaajalle.


title: Suomen Ammattivalokuvaajat

text: SAV kuuluu Federation of European Professional Photographersiin (FEP). SAV:n jäsenet voivat hakea FEP:n myöntämiä arvonimiä. SAV on myös Finnfoto – Suomen Valokuvajärjestöt ry:n jäsen.


title: Meerbeke

text: Meerbeke on kylä Ninoven kaupungissa Itä-Flanderin maakunnassa, Belgiassa. Se sijaitsee maaseudulla Dender-joen varrella. Meerbeke on pinta-alaltaan Ninoven toiseksi suurin kylä, sen pinta-ala on 10,47 neliökilometriä. Meerbeke tunnetaan kenties parhaiten siitä, että se toimii Flanderin ympäriajon maalipaikkana.


title: MM-rallikausi 1980

text: MM-rallikausi 1980 oli järjestyksessään rallin maailmanmestaruussarjan kahdeksas kausi. Kausi alkoi Monte Carlo -rallilla 19. tammikuuta ja päättyi Norsunluurannikon ralliin 9. joulukuuta. Kuljettajien mestaruuden voitti Walter Röhrl.


title: Mjällby AIF

text: Mjällby AIF on jalkapalloseura Ruotsin Sölvesborgista. Joukkue pelaa kaudella 2015 maan kolmanneksi korkeimmalla sarjatasolla 1. divisioonassa. Seuran historian aikana se on yltänyt pääsarjassa parhaimmillaan sijalle yksitoista; vuosina 1983 ja 1985.


title: Mjällby AIF

text: Mjällby AIF perustettiin vuonna 1939. Seura pelaa kotiottelunsa Strandvallenin kentällä.


Federation of European Professional Photographers (FEP) on kansallisten eurooppalaisten ammattivalokuvaajajärjestöjen liitto. Sen toimipaikka sijaitsee Belgiassa. Liitto toimii yhteistyössä alan maailmanlaajuisen järjestön World Council of Professional Photographersin ( WCPP) kanssa.


title: Federation of European Professional Photographers

text: FEP:iin kuuluu jäseninä järjestöt seuraavista maista: Itävalta, Belgia, Tšekki, Suomi, Ranska, Saksa, Unkari, Irlanti, Italia, Malta, Norja, Portugali, Venäjä, Serbia ja Montenegro, Slovakia, Espanja, Ruotsi, Alankomaan ja Britannia.


text: Liitto myöntää arvonimeä Qualified European Photographer eli QEP.


title: SVL

text: SVL voi tarkoittaa seuraavia:


Phillips Idowu


title: Phillips Idowu

text: Phillips Olaosebikan Idowu (s. 30. joulukuuta 1978 Hackney, Lontoo) on brittiläinen kolmiloikkaaja.


title: Phillips Idowu

text: Idowu harrasti nuorena koripalloa ja amerikkalaista jalkapalloa. Hän voitti 1997 Englannin koulujen mestaruuden sekä maansa alle 20-vuotiaiden mestaruuden ja sijoittui saman vuoden nuorten EM-kisoissa neljänneksi. Kaksi vuotta myöhemmin hän voitti Yhdistyneen kuningaskunnan alle 23-vuotiaiden mestaruuden. Sydneyn olympialaisissa 2000 hän loikki kuudenneksi tuloksella 17,08 m. Seuraavana vuonna hän voitti Euroopan-cupin tuloksella 17,23 m ja sijoittui Edmontonin MM-kisoissa yhdeksänneksi. Vuonna 2002 hän voitti hopeaa Kansainyhteisön kisoissa tuloksella 17,68 m. Myöhemmin samana vuonna hän oli Münchenin EM-kisoissa viides ja GP-finaalissa seitsemäs.


title: Phillips Idowu

text: Idowu oli koko kilpailukauden 2003 sivussa polvileikkauksen takia. Seuraavana vuonna hän selviytyi Ateenan olympialaisissa loppukilpailuun, jossa jäi ilman tulosta. Hän voitti 2005 maansa sisäratojen mestaruuden, mutta karsiutui Madridin sisäratojen EM-kisoissa. Vuonna 2006 Idowu voitti Melbournen Kansainyhteisön kisat ja sijoittui Göteborgin EM-kisoissa viidenneksi. Seuraavana vuonna hän voitti Birminghamissa sisäratojen EM-kultaa ja loikki Osakan MM-kisoissa kuudenneksi. Idowu voitti Valencian sisäratojen MM-kisoissa 2008 MM-kultaa tuloksella 17,75 m.


title: Phillips Idowu

text: Pekingiin 2008 Idowu lähti kolmiloikan ennakkosuosikkina, sillä kauden kärkitulos oli hänen nimissään. Idowu pystyi itsekin ylittämään kauden parhaansa tuloksella 17,62 m. Olympiakultaa vei kuitenkin Portugalin Nelson Évora viisi senttimetriä pidemmällä hypyllä.


title: Phillips Idowu

text: Berliinin MM-kilpailuissa 2009 Idowu voitti maailmanmestaruuden ulkoratojen ennätyksellään 17,73 m. Saman vuoden hän oli neljäs. Brittiläiset yleisurheilutoimittajat valitsivat hänet vuoden 2009 brittiläiseksi yleisurheilijaksi. Idowu valittiin myös vuoden 2009 eurooppalaiseksi miesyleisurheilijaksi. Barcelonan EM-kilpailuissa 2010 hän voitti Euroopan-mestaruuden ennätyksellään 17,81 m. Daegun MM-kilpailuissa 2011 Idowu ei kyennyt puolustamaan maailmanmestaruuttaan, mutta voitti hopeaa tuloksella 17,77 m.


World Council of Professional Photographers (WCPP) on maailmanlaajuinen ammattivalokuvaajien järjestö, jonka kanssa läheisessä yhteistyössä on muun muassa alan eurooppalainen liitto Federation of European Professional Photographers ja sitä kautta alan suomalainen järjestö Suomen Ammattivalokuvaajat.


title: World Council of Professional Photographers

text: Järjestön toimipaikka on Amsterdam Hollanissa.


title: Fabiana Murer

text: Fabiana de Almeida Murer (s. 16. maaliskuuta 1981 Campinas) on brasilialainen seiväshyppääjä.


title: Fabiana Murer

text: Vuonna 1999 Murer sai pronssia Etelä-Amerikan mestaruuskilpailuissa ja sijoittui toiseksi alle 20-vuotiaiden Pan-Amerikan mestaruuskilpailuissa. Vuonna 2000 hän oli kymmenes Santiagon alle 20-vuotiaiden MM-kisoissa tuloksella 370 cm.


title: Fabiana Murer

text: Vuonna 2005 Murer oli toinen Etelä-Amerikan mestaruuskilpailuissa. Saman vuoden Helsingin MM-kilpailuissa hän karsiutui loppukilpailusta. Vuonna 2006 Murer karsiutui Moskovan sisäratojen MM-kilpailuissa, sijoittui viidenneksi ja Ateenan maailmancupissa toiseksi sekä voitti kultaa Ibero-Amerikan ja Etelä-Amerikan mestaruuskilpailuissa.


title: Fabiana Murer

text: Vuonna 2007 Murer voitti kultaa Etelä-Amerikan mestaruuskilpailuissa sekä Pan-Amerikan kisoissa kisaennätyksellä 460 cm ja sijoittui Osakan MM-kisoissa kuudenneksi. Maaliskuussa 2008 hän jakoi Valencian sisäratojen MM-kisoissa pronssimitalin Puolan Monika Pyrekin kanssa omalla ja Etelä-Amerikan ennätyksellä 470 cm. Pekingin olympialaisissa 2008 Murer oli kymmenenes ja kuudes. Vuonna 2009 hän oli Berliinin MM-kilpailuissa viides, toinen ja voitti Etelä-Amerikan mestaruuden.


title: Fabiana Murer

text: Dohan sisäratojen MM-kilpailuissa 2010 Murer voitti kultaa tuloksella 480 cm. Hän voitti samana vuonna myös Ibero-Amerikan mestaruuden ja sijoittui kolmanneksi maanosien cupissa. Vuonna 2011 Murer voitti Etelä-Amerikan mestaruuden, kultaa Daegun MM-kilpailuissa tuloksella 485 sekä hopeaa Guadalajaran Pan-Amerikan kisoissa tuloksella 470. Lontoon olympialaisissa 2012 hän karsiutui loppukilpailusta. Moskovan MM-kilpailuissa 2013 Murer oli viides ja Sopotin MM-hallikilpailuissa 2014 neljäs. Pekingin MM-kisoissa 2015 hän sai hopeaa tuloksella 485.


title: Fabiana Murer

text: Murerin ennätys on ulkoradoilla 487 cm ja sisäradoilla 483 cm. Molemmat ennätykset ovat myös Etelä-Amerikan ennätyksiä.


title: Metsänhoitajaliitto

text: Metsänhoitajaliitto ry oli metsätieteellisen yliopistotutkinnon suorittaneiden, metsänhoitajaksi valmistuneiden sekä muiden metsäalalla toimivien korkeakoulutettujen ja alaa opiskelevien forstien työmarkkina- ja palvelujärjestö.


title: Metsänhoitajaliitto

text: Liitto on perustettu vuonna 1927 ja lopettanut toimintansa 31.12.2016. Liittoon kuului sen purkautuessa noin 2 700 henkilöjäsentä sekä 28 toimiala- tai alueellista jäsenyhdistystä.


title: Metsänhoitajaliitto

text: Metsänhoitajaliitto on kuulunut Akavaan keskusjärjestön perustamisesta 1950 alkaen.


title: Metsänhoitajaliitto

text: Metsänhoitajaliiton tärkein päämäärä on jäsenten menestyminen työmarkkinoilla. Liitto tarjoaa jäsenilleen työelämäpalveluja ja työmarkkinaedunvalvontaa, mutta toimii lisäksi aktiivisesti sekä metsä- että koulutuspolitiikassa. Metsänhoitajaliiton tärkeimmät tehtävät ovat jäsenten edunvalvonta ja neuvonta ammatillisissa, taloudellisissa ja yhteiskunnallisissa asioissa. Liitto valvoo jäsentensä palkkauksen kehityksen tasapuolisuutta. Liitto toimii yhteistyöelimenä jäsenistönsä ja eri sidosryhmien välillä.


title: Metsänhoitajaliitto

text: Vuonna 2016 Metsänhoitajaliitto päätti yhdistyä Luonnontieteiden Akateemisten Liiton ja Ympäristöasiantuntijoiden keskusliiton kanssa vuoden 2017 alusta alkaen uudeksi suuremmaksi, noin 15 000 jäsenen akavalaiseksi ammattiliitoksi nimeltään Luonnon-, ympäristö- ja metsätieteilijöiden liitto Loimu.


title: Pohjolan pikajuna

text:
Pohjolan pikajuna () oli junayhteys, jonka Compagnie Internationale des Wagons-Lits avasi vuonna 1896 välille Pariisi–Pietari. Juna kulki Pariisista Brysselin, Kölnin, Hannoverin, Berliinin, Königsbergin ja Daugavpilsin kautta Pietariin. Matkustajat joutuivat vaihtamaan junaa Itä-Preussissa, sillä Venäjällä on käytössä Länsi-Eurooppaan verrattuna leveämpi raideleveys.
Wagon-Litsin perustajat halusivat perustaa suoran junayhteyden Pietarin ja Lissabonin välille jotta matkustajat voisivat matkustaa valtamerialuksilla Atlantin yli Pohjois-Amerikkaan. Pariisissa matkustajat pääsivät Sud Expressissä Lissaboniin. Tämä reitti oli aikoinaan hyvin suosittu matkustustapa Euroopassa.


title: Pohjolan pikajuna

text: Ensimmäisen maailmansodan jälkeen Pietariin ei enää päästy suoralla junalla. Junan reittiä muutettiin niin että se osa vaunuista kulki Varsovaan ja osa Riikaan, josta oli jatkoyhteys Leningradiin, Moskovaan sekä Rääveliin (Tallinna). Toisen maailmansodan jälkeen Nord Express alkoi kulkea Pariisista Hampurin ja Kööpenhaminan kautta Tukholmaan ja Osloon. Rinnakkaisessa Pariisin ja Varsovan välillä kulkevassa Ost-West Express -junassa alkoi 1960-luvun alussa kulkea suoria neuvostoliittolaisia vaunuja Moskovaan, ja yhteys toimii yhä edelleen. Nord Expressin reitti typistettiin 1970-luvulla päättymään Kööpenhaminaan ja vuonna 2007 Pohjolan pikajuna kulki ainoastaan Pariisista Hampuriin.


title: Baldur’s Gate (kaupunki)

text:
Baldur’s Gate (suomennoksissa Baldurin portti) on kuvitteellinen kaupunki Forgotten Realms -roolipelimaailmassa. Se on Chiontar-joen pohjoisrannalla ja Waterdeepin ja Amnin valtakunnan välimaastossa sijaitseva rannikkokaupunki, jossa on yli 42 000 asukasta. Kaupungin on perustanut legendaarinen merenkävijä Balduran, jolta kaupunki on saanut nimensä.
Baldur’s Gate on keskeinen tapahtumapaikka "Baldur’s Gate" -videopelissä.


title: Waterdeep

text: Waterdeep (suomennoksissa Syvävesi) on kuvitteellinen kaupunkivaltio Forgotten Realms -roolipelimaailmassa. Kaupungissa on yli miljoona asukasta, ja se kuuluu Faerûn-mantereen tärkeimpien poliittisten ja taloudellisten keskusten joukkoon.


title: Waterdeep

text: Kaupunkia johtavat salaperäiset Waterdeepin herrat ("Lords of Waterdeep"), joiden henkilöllisyyttä ei paljasteta, ei edes toisille herroille. He kokoontuvat yhteen ja esiintyvät julkisissa tilaisuuksissa naamioituna. Ainoa heistä, jonka henkilöllisyys tunnetaan laajemmalti, on "naamioton herra" Piergeiron Paladinson, kaupunginvartioston komentaja. Monen muun henkilöllisyydestä on myös saatu vihjeitä, mutta heidän arvoaan toistensa joukossa ei tiedetä. Muiden muassa kaupungin kuuluisin velho Khelben Arunsun on yksi kaupungin johtajista.


title: You/Play with Me

text: You/Play With Me on Jeff Killed Johnin, nykyisin Bullet for My Valentine kaksiraitainen EP-levy.


title: Esa Pakarinen (albumi)

text: Esa Pakarinen on Esa Pakarisen kokoelma-albumi, joka julkaistiin vuonna 1990 levymerkillä Fazer Finnlevy. Albumin uusintapainos julkaistiin vuonna 2008. Albumin kappaleet on koonnut Jaakko Salo.


title: Esa Pakarinen (albumi)

text: Albumin versioissa on pieniä eroja. Vinyylipainoksessa on muutamia lisäkappaleita joita CD-formaattiin ei olla sisällytetty, mutta kappalejärjestys on muuten sama.


title: American Chopper

text: American Chopper on yhdysvaltalainen televisiosarja, jossa seurataan Teutulin perheen Orange County Choppers -moottoripyöräpajan toimintaa. Sarjan esittäminen alkoi yhdysvaltalaisella Discovery-kanavalla 31. maaliskuuta 2003. Suomessa sarjan esittäminen alkoi Nelonen-kanavalla 7. tammikuuta 2006.


title: American Chopper

text: Sarjan spin-off American Chopper: Senior vs. Junior alkoi yhdysvaltalaisella TLC-kanavalla 12. elokuuta 2010. Suomessa sarjan esittäminen alkoi Discovery-kanavalla 27. maaliskuuta 2013.


title: Cheryl Noble

text: Cheryl Noble (s. 29. syyskuuta 1956) on kanadalainen curlingpelaaja. Hän kuului naisten maailmanmestaruuden voittaneeseen joukkueeseen vuonna 2000 ja sai lisäksi olympiapronssia Salt Lake Cityssä 2002.


title: Digimon World

text: Digimon World on Bandain julkaisema seikkailupeli PlayStation-pelikonsolille. Peli julkaistiin vuonna 2001. Pelin päähahmo on imeytynyt pelinsä mukana digimonien eli digitaalisten hirviöiden maailmaan. Pelin alussa saa seurakseen Agumon tai Gabumon nimisen digimonin. Pelin ideana on hankkia kaikki digimonit Tiedostokaupunkiin (), joka on joskus kukoistanut mutta jonkun ihmeellisen seikan vuoksi ne ovat menettäneet muistinsa.


title: Digimon World

text: Pelin päävastus on tietokonenero, joka lopussa laittaa Machinedramonin digimonisi kimppuun ja jos onnistut voittamaan sen, Analogman katoaa ja Airdramon tulee hakemaan sinut ja digimonisi sieltä takaisin Tiedostokaupunkiin.


title: Digimon World

text: Pelissä riittää haastetta pitkäksi aikaa hankkiessasi digimoneja kaupunkiin ja kasvattaessasi omaa digimoniasi. Pelistä löytyy muitakin haasteita mitalien ja "tamer"-tason muodossa.


title: Digimon World

text: Digimonit voivat kuolla, jonka jälkeen pelaaja saa uuden digimonin, joka aloittaa elämänsä In-Training -tasolta, jolta sen voi itse kasvattaa Rookie-, Champion- ja Ultimate-tasoille.


title: Digimon World

text: Pelin digimoneja, jotka on saatava takaisin Tiedostokaupunkiin ovat: Agumon, Drimogemon, Meramon, Leomon, Angemon, Birdramon, Ogremon, Gabumon, Kunemon, Sukamon, Piyomon, Ninjamon, Unimon, Bakemon, Frigimon, Patamon, Etemon, Centarumon, Tyrannomon, MetalMamemon, Mamemon, Andromon, Greymon, MetalGreymon, Patamon ja lisäksi monia muita.


title: Ernie Richardson

text: Ernie M. Richardson C.M. (s. 4. elokuuta 1931) on kanadalainen curlingpelaaja. Hän kuuluu tunnettuun curlingsukuun, jonka muiden jäsenten kanssa hän toisinaan pelasi yhteistyössäkin.


title: Ernie Richardson

text: Richardson kuului miesten curlingmaailmanmestaruuden voittaneisiin joukkueisiin vuosina 1959, 1960, 1962 ja 1963.


title: Ernie Richardson

text: Richardsonilla on paikka Canada's Sports Hall of Famessa.


title: Don Duguid

text: Donald G. "Don" Duguid (s. 25. tammikuuta 1935) on kanadalainen curlingpelaaja. Hän kuului joukkueisiin, jotka voittivat Brier-kilpailun vuosina 1965, 1970 ja 1971 sekä maailmanmestaruuden vuosina 1970 ja 1971.


title: Don Duguid

text: Duguid kelpuutettiin Canada Sports Hall of Fameen vuonna 1991.


title: Don Duguid

text: Duguid on toiminut kommentaattorina vielä 2000-luvulla.


title: Ragnar Ringstad

text: Ragnar Ringstad oli norjalainen maastohiihtäjä, joka voitti hopeaa Lahden MM-kisoissa 1938 4x10 kilometrin viestistä Olav Økernin, Arne Larsenin ja Lars Bergendahlin kanssa.


title: Hu Jia (aktivisti)

text: Hu Jia (; alkup. 胡嘉; s. 25. heinäkuuta 1973 Peking) on aktivisti ja toisinajattelija Kiinan kansantasavallassa. Hän on keskittynyt työssään Kiinan demokratialiikkeen ja Kiinan ympäristönsuojeluliikkeen toimintaan sekä AIDSiin Kiinassa. Hän on toiminut muun muassa AIDSin uhreja auttavan Loving Source -kansalaisjärjestön johtajana. Hu on arvostellut viranomaisten toimia Kiinassa ja joutunut sen tähden pitkiksi ajoiksi Kiinan turvallisuuspalvelun valvomaan kotiarestiin vailla syytteitä tai pidätysmääräystä. Hän on puhunut myös Tiibetin itsehallinnon puolesta.


title: Hu Jia (aktivisti)

text: Joulukuun 5. päivänä 2007 Hu ja hänen vaimonsa Zeng Jinyan saivat Toimittajat ilman rajoja -järjestön erikoispalkinnon omistautumisestaan Pekingin vuoden 2008 kesäolympialaisten ihmisoikeuksia rikkovien vaikutusten esille tuomisesta. Vain kolme viikkoa palkinnon myöntämisen jälkeen Hu Jia pidätettiin 27. joulukuuta 2007. Hänet tuomittiin kolmeksi ja puoleksi vuodeksi vankeuteen 3. huhtikuuta 2008 ”yllytyksestä valtiovallan ja sosialistisen järjestelmän kumoamiseen”. Hu on kiistänyt syyllisyytensä. Hu ei voinut valittaa tuomiostaan, sillä lakimiesten ei sallittu ottaa häneen yhteyttä kymmenen päivän valitusaikana.


title: Hu Jia (aktivisti)

text: Hun vaimo Zeng Jinyan on miehensä tavoin poliittinen aktivisti. Hun ja Zengin vuoden 2007 marraskuussa syntynyt tytär Hu Qianci on Hun pidätyksen jälkeen ollut kotiarestissa äitinsä kanssa. Pekingin kesäolympialaisten aikaan heinäkuussa 2008 Zeng katosi Hu Jian ollessa vankilassa, mutta elää lokakuussa 2008 jälleen tiukassa poliisivalvonnassa asunnossaan Pekingin itäosassa.


title: Hu Jia (aktivisti)

text: Hu Jia on uskonnolliselta vakaumukseltaan harras buddhalainen ja noudattaa kasvisruokavaliota.


title: Hu Jia (aktivisti)

text: Toimittajat ilman rajoja -järjestö myönsi 5. joulukuuta 2007 Hulle ja Zengille erikoispalkinnon heidän omistautumisestaan Pekingin vuoden 2008 kesäolympialaisten ihmisoikeuksia rikkovien vaikutusten esille tuomisesta.


title: Hu Jia (aktivisti)

text: Pariisi myönsi Hu Jialle kunniakansalaisuuden 21. huhtikuuta 2008. Samanaikaisesti kunniakansalaisuus myönnettiin myös Dalai-Lamalle. Pariisin kunniakansalaisuuden ovat saaneet aiemmin Myanmarin (Burman) oppositiojohtaja Aung San Suu Kyi ja iranilainen demokratia-aktivisti Shirin Ebadi.


title: Hu Jia (aktivisti)

text: Euroopan parlamentti myönsi EU:n korkeimman ihmisoikeustunnustuksen, Saharov-palkinnon Hu Jialle 23. lokakuuta 2008.


title: Henning Enoksen

text: Henning Enoksen (26. syyskuuta 1935 – 25. syyskuuta 2016) oli tanskalainen jalkapalloilija. Hän kuului Tanskan hopeaa voittaneeseen jalkapallomaajoukkueeseen Rooman kesäolympialaisissa 1960. Hän pelasi maajoukkueessa 54 ottelua ja teki niissä 29 maalia vuosina 1958–1966.


title: Henning Enoksen

text: Seuratasolla Enoksen edusti ainakin AGF:ää ja Vejle BK:ta.


title: Henning Enoksen

text: Enoksen toimi Islannin jalkapallomaajoukkueen päävalmentajana vuonna 1973.


title: Hu Jia

text: Hu Jia voi viitata:


title: Eyjólfur Sverrisson

text: Eyjólfur Sverrisson (s. 3. elokuuta 1968) on islantilainen jalkapallovalmentaja ja entinen puolustaja. Vuodesta 2009 lähtien hän on toiminut Islannin alle 21-vuotiaiden maajoukkueen päävalmentajana.


title: Eyjólfur Sverrisson

text: Eyjólfur aloitti peliuransa islantilaisessa Tindastóllissa pelaten nuoruusvuosinaan myös koripalloa. 1989 hän lähti ammattilaiseksi Saksan, jossa edusti viisi kautta VfB Stuttgartia voittaen seuran kanssa Saksan mestaruuden 1992. Kauden 1994/95 hän edusti turkkilaista Beşiktaşia.


title: Eyjólfur Sverrisson

text: Turkin kauden jälkeen Eyjólfur palasi Saksaan ja pelasi uransa loppuun Hertha Berliinissä voittaen seuran kanssa kahdesti Liga-Pokalin. Hän lopetti uransa 35-vuotiaana vuonna 2003.Valmennusuransa Eyjólfur aloitti Islannin jalkapallomaajoukkueessa marraskuussa 2005. Hän luotsasi maajoukkuetta 14 maaottelussa, joista Islanti voitti kaksi, hävisi kahdeksan ja pelasi neljästi tasan. Hän sai potkut tehtävistään lokakuussa 2007.


title: Eyjólfur Sverrisson

text: Eyjólfurin valmennusura jatkui vuonna 2009 Islannin alle 21-vuotiaiden maajoukkueen peräsimessä. Helmikuussa 2011 hän nousi Bundesliigassa pelaavan VfL Wolfsburgin apulaisvalmentajaksi. Pesti jäi kuitenkin lyhyeksi, kun Pierre Littbarski sai lähteä seurasta jo maaliskuussa eikä Sverrisson mahtunut Felix Magathin valmennusryhmään.